
Duheftînameya Agirî hejmara wê ya 199'ê jî bidawî 
hat, û hêdî hêdî em nêzî hejmara 200'ê dibin. Lewra em 
xwendevanên Agirî agehdar dikin ku Agirî ji hejmara 
200'ê pêde dibe xwediyê malperekê bi navê 
Agirimedia.org, û wê bi nûçeyên nû û rengareng, û bi 
zanyariyên nûtir wê di xizmeta xwendevanên xwe de 
be. Lewra em hêvî dikin xwendevanên me bona baştir û 
dewlemendtirkirina Agirî û malpera Agirî pêşniyar û 
têbîniyên xwe ji me re bişînin. Bê guman ew pêşniyar 
wê ji me re alîkarek baş bin. 

Desteya weşana Agirî 


Duheftînameyek siyasî, civakî, çandî û giştî ye ku Partiya Demokrat a Kurdistana Tranê diweşîne www.kurdistanmedia.com/kurdî 


Dersa Komara Edalet ji bo sê jinên Bazirganîkirina gurçikanli xwendegeha demokrat 

Kurdistane milîtanên ên Kurd îranê de germ e 3 kurdistana îrane! 


Birêz Mistefa Hicrî: 


îradeya takê Kurd ji komarê ve çavkanî digre, 
û dibe bingeh bo azadiyê 

Her di vê derheqê de evsal 
rêûresma 2'ê Rêbendanê li 
hola Pêşewa li bajarê Hewlêrê 
jî birêve çû ku di vê rêûresmê 
de gellek kesayetî û hizb û 
rêkxirawên Kurdistanî hatibû 
bangkirin, ku birêz sekreterê 
giştî ê PDKÎ jî têde beşdarî kir 
û herweha axavtinek giring jî li 
ser Komara kurdistanê 
pêşkêşî beşdarbûyiyan kir. 

Bi sedema giringiya gotara 
navbirî me deqê vê gotarê li 
rûpelên sê û çar de bilav kirin. 
Hêjayî basê ye ku rêûresmên 
ev sal li nawenda 1, û 
nawenda 3'ê ya Kurdistanê, û 
her weha li Qeladizê û li 
Kelarê û gellek cihên din de 
Bi boneya roja 2'ê Rêbendanê 67'emîn salvegera avakirina Komara birêve çûn, lê bi sedema 
Kurdistanê li herêma Kurdistanê, li derveyî welat û herweha li navxweye kêmiya cih me nekarî em 
welat jî bi bilavkirina tiraktan û wêneyên pêwendîdar bi vê roja dîrokî rêz û nûçeya tewaw ya wan 
hurmet ji vê roja dîrokî hate girtin. rêûresman biweşînin. 



rejîma îranê derheq teqînên li 
Erebistanê hate cezkirin 



dadwerekî Federal ê 
Amerîkayê regehand ku, 
malbatên 17 leşkerên 
Amerîkayî ku di sala 
1996’an de, li teqîna 
"Xebar" a Erebistanê de 
canê xwe ji dest dan 
dikarin ji hisabên bankî 
ên Komara Îslamî pere 
hilgirin. 

Qazî "Kêvîn Kêstêl” 


biryar da banka "Tokyo - 
Mîtsûbîşî U F G” ku 260 
hezar ji hisabên curbicur 
ên Komara Îslamî bidin 
malbatên goriyên teqîna 
Xebarê û banka navbirî jî 
rabû bi cîbicîkirina 
biryara han. 

Di 25’ê Hezîrana sala 
1996’an de, avahiya 
Xebar li Erebistanê hat 
teqandin û di encam de 
19 kes ji pêrsonêlên 
leşkirî ên Amerîkayê 
hatin kuştin û 372 kes jî 
birîndar bûn. 

Karbidestên Amerîka û 
Erebistanê, Sipaya Quds 
ku beşa derveyî sînorên 
Sipaya Pasdarên Komara 
îslamî ye, weke bikerê 
teqînê dan nasandin. 


îran di pileya 174'an de cih 
girt 



Sûriye, 

Turkemenistan, 
Kureya başûr û 
Êrître di warê 
binpêkirina 
azadiyên 

çapemeniyê de ji 
îranê xirabtir in û 
herweha ragehand 
ku îran yek ji wan 
10 welatan e ku di 
dûmahiya rîzbendê 
de ye û tu rêzekê ji 
azadiya 
ragehandinê 
nagire. 


Rêxistina 

nûçegehanên bê 
sînor, rapora xwe 
a sala 2013'an, 
derheq azadiya 
çapemeniyê di 
cîhanê de 

ragehand, ku li gor 
wê îran di nav 179 
welatan de, di 
pileya 174’an de 
cih girtiye. 

Raporê eşkere kir 
ku, bi tenê çar 
welatên Sumalî, 


Rêûresma 2'ê Rêbendanê 
bi coşek mezin ve li 
binkeya Deftera Siyasî a 
PDKÎ hate pîrozkirin 



Ev rêûresma han roja yekşemiyê, 
2’ê Rêbendana sala 1391’an a Rojî, 
bi xwendina sirûda netewî a Ey 
Reqîb û ragirtina deqeyekê 
bêdengî bona rêzgirtina ji canê 
paqij ê şehîdên Kurdistanê dest 
pêkir.Paşan birêz Mîro Elyar 
endamê Deftera Siyasî a PDKÎ, 
gotarek bi vê boneyê ve pêşkêş kir. 
Birêz Eliyar di gotinên xwe de 
ragehand: 

"Du fakterên alîkar di 
damezirandina Komara Kurdistanê 
de, (serbarê îradeya gelê Kurd li 
dor damezirandina deselata Kurdî) 
bêhêziya deshilata nawendî û 
hebûna hêzên hevpeyman di 
herêmê de bûn. 

Dijminên gelê kurd hemû hewlên 
xwe li pêxema berevajî nîşandana 
rastiyên deshelata Kurdî xistin kar, 
da ku bi vî awayî bi xeyala xwe 
xebata gelê me lawaz û bêhêz 
bikin. 

Hewce ye ku em pêşketina hizra 
netewî û diyarîkirina mafê qederê 
a netewa xwe, herdem weke 
armanca gelê Kurd bibînin û bi 
têhn û goriyeke bê mînak ve bona 
bidestveanîna wê xebatê bikin. Di 
serdemê Komara Kurdistanê de, 
deshelat Kurdî digel Komara 
Azerbayicanê weke du netewan, 
hevalbendî û hevkarî bi hevre 
hebûn û em jî di pêşerojê de, dê 
mifahê ji vê emzûnê wergirin”. 
Dawiya rê û resmê jî xwendina 
peyaman û herweha sitran û 
sirûdên şoreşvanî bû, ku coşek 
taybet dabû vê roja dîrokî. 
























Siyasi 


2 


Agirl 


Daxuyaniya Deftera Siyasî ya PDK îranê derheq bidawîhatina 
Sêyemîn Pilînoma Komîteya Nawendî 



Bo agahdariya nûçegehaniyan sêyemîn 
pilînoma Komîta Nawendî a hilbijartî ji aliyê 
kongira 15'ê a Partiya Demokrat a Kurdistana 



îran kê dixapîne 


Şehab Xalidî 


Beşar Esed bi hêceta hebûna hijmarek 
zêde ji girûpên tundrew ên Îslamî wek 
Elqaîdeyê di nav refên opozisyonê de ; bê 
rehmane xelkê welatê xwe tepeser dike. 
^lojavayî jî ku bi gotina xwe dijî terorê di 
lerêmê de ne, carê ne li berjewendiya 
wan de ye ku bi awayek ektîv bikevne nav 
vê kêşeyê de. 

Îxwanelmoslimîn ew hêza Îslamî ya ku di 
serdemê Hafiz Esed bi awayên herî tund 
dihate tepeserkirin, niha di nav 
levalbendiya dijberên Beşar Esed de çend 
cursî hene û li gorî çavkaniyan ji aliyê 
linek welatên herêmê ve piştevaniya 
madî û leşkerî ji wan tê kirin û weha 
dixuye ku wek welatê Mîsrê di pêşeroja 
Sûriyê de roleke bi bandor di qada 
levkêşeyên siyasî ên Sûriyê de hebe. 

Rejîmeke wek îranê jî, niha 
Dropagendeyê bi dijî wan hêz û girûpên 
tundrew dike û welatên herêmê ji egera 
Didestvegirtina deshilatê ji aliyê wan 
lêzan ve ditirsîne. 

Di wir de pirsyar ew e ku gelo hûn bêjin 
ler deshilatek di Sûriyê de bête ser kar, ji 
rejîma îranê bi tehlûketi be û bikare wek 
rejîma îranê tenahiya herêmê têk bide? 

Di rastî de ku piraniya welatên herêmê 
rejîma îranê wek rejîma herî metirsîdar û 
3i tehlûke bo ser tenahiya welatê xwe 
dihesibînin û heya niha jî gellek caran bi 
eşkere karbidestên payebilind ên wan 
welatan de, bas ji destêwerdana rejîma 
ranê di nav karûbarên welatê xwe de 
drine û ew rejîm wek tehlûkeyek micid 
30 ser tenahiya welatê xwe hesibandine. 

Lewra ew hewlên îranê jî ji 
xwehilkutanekê zêdetir nînin, û weha 
nayê dîtin ku bi vê siyasetê jî rejîma îranê 
Dikare pêşiya hiloşîna deshilata Beşar 
Esed bigre û piştî hiloşîna Beşar Esed jî 
weha nayê xuyakirin ku deshilat bikeve 
dest girûpekê ku bi pişrtgiriya rejîma 
ranê ji Beşar Esed bêrehmanetir xelkê 
xwe bikuje. 


îranê bi beşdariya piraniya 
endamên eslî û cêgirên Komîta 
Nawendî roja yekşemiyê 27'ê 
Çileya Paşîn a 2013'an dest pêkir û 
piştî sê rojan karê berdewam roja 
sêşemiyê dawî bi karên xwe anî. 

Pilînom bi ragehandina deqeyekê 
bêdengî bo rêzgirtin ji canê paqij 
ên şehîdan dest pêkir û destpêkê 
destûra karê pilînomê ku pêştir bi 
agahiya pişikdarên pilînomê 
gehiştibû kete ber bas û paş 
pesendkirinê sekreterê giştî ê PDK 
îranê rêzdar Mistefa Hicrî şirove û 
berhevdanek siyasî li ser bûyerên 
navbera pilînoma duyem û sêyem 
a PDKÎranê, kir. 

Ev berhevdad pitir li ser mesele û 
pêşhatên Cîhan, dever, îran û 
Kurdistanê bi giştî bûn. 

Hilbijartina dîsa ya Obama bi 
serkomariya Amrîka yê û 
pêywendiyên Cîhanî û rada 
hevhelwêstiya li gel welatên 
Ewropa yê bi hûrî îşere pê hat 
kirin û cihdanîna ev helvîsta û 
alugorên ku li ser rewta bûyerên 
Cîhanî û herêmî bi taybet herêma 
Rojhelata Navîn şîk kirin. 

Tewereka din ya lêkdanê rewşa 
herêma Rojhelata Navîn û aloziyên 
wan herêmane weke dirêjiya 
xebata xelkê Sûriyê, aloziya Mîsrê 
û encama vê rewşê li ser pêşeroja 
herêmê bû. 

Li pêywendî li gel îranê jî birêz 
Mistafa Hicrî amaje bi kêşa 
etomiya komara Îslamî a îranê li 
gel Çîhana dereve û nîgeraniya 
Cîhanî ji destpêka gehîştin a 
komara Îslamî bi çeka komkojî û 
bê encambûna rûnştina Ajansa 
Navnetewî a Têhna etomî û 
welatên 5+1 li gel rejîma îranê û 
herweha bersîva erênî nedana vê 
rejîmê bo nehêlana nîgeraniyan 
kir. 

Her di vê pêywendiyê de basek li 
ser sepandina dorpêçan li ser 
komara îslamî a îranê û bandor a 
dorpêçan li ser rejîm ji aliyekê û li 
ser jiyan û derbaskirina xelkê ji 
aliyek din de bû û pêşbîniya vê 
hatibû kirin ku domawan 
siyasetên rejîma îranê dorpêçan 
qahîmtir û zêdetir dikin. 

Beşek din ya lêkdaneweya 
nawbirî bas ji rewşa welatên 
deverê bi giştî bû û di vê 
pêywendiyê de pêngav hilgirtina 
dewleta Turkiyê û Rêzdar Ebdulla 
Ocelan serokê PKK ê bo got û 
bêjan bi armanca çareseriya pirsa 
Kurdên vî welatî ji rêya 
aştîxwazane ve, wek kareke girîng 
li pênaw qazac û berjewendiya 
Turkiyê û Kurdan zanîbû û 
hêvîxwaz bû ku ew pêvajo serbarî 
astengên ser rêya bigîje armanca 
xwe. 

Aloziya îraqê û bandor li ser 
hikumeta Herêma Kurdistanê 
beşeke din ji naweroka vê 
lêkolînewê bû, di vê pêywendiyê 
de rêzda sekreterê giştî li ser vê 


bawerê bû ku ev aloziyane bi wan 
zûyane bidawî nayê, bi taybet ku 
rejîma Îslamî a îranê bi pilandanîn û 
kar û tekoşîna berdewam mijûlî 
kûrkirina kêşe û dûjminayetiya 
netewî û olî bi qazancê xwe ye, ji ber 
hindê dibe Kurdên îraqê yekgirtî û 
hişyar pêngawan hilgirin bona ku 
encamên pêşbînî nekirî 

Li dirêjahiya vê lêkdanê de rewşa 
Sûriyê û bi dirêjahiya vê şerê ku nîzîk 
bi du salan di navbera hikûmeta 
dîktatora vî welatî û xelkê nerazî pêk 
hatiye hat ber bas. 

Di vê pêywendiyê de amaje hat kirin 
ku her çend hikûmeta Beşar Esed seba 
harîkariya bêderîxa hevpeymanan bi 
taybet rejîma Îslamî a îranê kariye bo 
demeke din jî şer û kuştina xelkê 
bûdifa û jin û zarok Sûriyê bê kuştin û 
welatê zêdeti wêran biken, lê ev 
heyame dirêj nabît heriûa ciwala 
xelkê wezale hatiya Sûriyê ev 
hikûmetê birûxîne û Beşar Esed û 
darûdesta vî her vê çarenûsê tûş dibin 
ku li 2 an 3 salê derbas bûiy beşek ji 
dîktatoên din ya herêmê tûş bûn. 

Sebaret bi rewşa xuşk û bira ê 
kurdên vê welatî rêzdar sekretrê giştî 
PDK îranê nigeraniya we li rewşa 
deha hezar malbat ku li sir û seqema 
zivistanê naçar bûn mal û cihê 
akinciya xwe bihêlin û li helomera 
nalebar de derbas diken, di vê bawerê 
de bû Kurdên vî welatî paş nemana vê 
hikûmetê bûgoman destkevta siyasî 
dê baş bibe bêgoman rade û asta ev 
destevtane girêdaî bi rada yekbûna 
hêza siyasî û hevpeyvîna cida cida a 
Kurd di vê welatê de û bername û 
pilana hevbeş û yekbûyî a niha û paş 
roxana hikûmeta Beşar Esed. 

Mesela îranê û axirîn bûyer û 
alogorên vê welatî beşek girîng a 
rapor û likdanê bû. 

Di vê pişkê de tevî amajekirin bi 
kûrtirbûna aborî û siyaseta îranê 
gihîştin vê encamê ku rejîm bi 
domandina siyasta çevt ya xwe li 
navxwe û dereve nikare kêşên xwe 
kêm bike, û ew yek nîşananeya vê 
rastiyê ye ku rewşa rejîmê ji hemî 
aliyekê ve xirap e, bi taybet rewşa 
jiyan û derbaskirina xelkê şipirzetir 
dibe ku encama wê dibe bêzariya 
zêdetir a xelkê îranê li rejîmê û bê 
hêviya hêz û aliyên navneteweyî bi 
taybet li Rojava û Rojhelata Navîn li 
warê guhertina reftar û siyaseta 
rejîmê, lewra rejîm roj bi roj zêdetir li 
hêza vêzarbûyî ya xelkê û siyaseta 
navneteweyî ditirse, lê ronê û li tirsa 
serhildana xelkê tundûtîjî, serkut û 
heta hejmara bidarwekirin zêdetir 
diket, aliyê din ya wan tundûtîjiyan 
vedigere ser amadakariya şanoyek din 
bi navê hilbijartina serkomarî a dewra 
ll'him ku qirare rejîm li meha Gulanê 
evsal dê birêve bibe. 

karbidestên hikumetê jiberku bixwe 
baş dizanin ku ev şanogeriye weke 
şanogeriya sala 2009'an renge 
nerazîbûna û berxwedana xelkê lê 
bikeve, her ji a niha de dixwazin xelkê 
çavtirs biken bo evê ku dîsa 

serhildanên bi vî awayî nekin. Her di 
vê pêywendiyê de birêveberiya 
nizamî û leşkerî, keseyetîyên olî 
kirêgirtiyên rejîmê û Xamineyî bi 
eşkere xmijûlî darêtina pîlanan in. Di 
vê pêywendiyê de ewlehîkirina pitir 
ya Kurdistana îranê û givaşa pitir bo 
ser rojnamevanan û çalakên siyasî û 
netewên din yê îranê bi taybet 
Ereban, ku li çend mehên 
derbasbûyî de em şahid bûn 
encama wan siyasetan in. 

Li beşûa din a rapora sekretêrê 
PDK îranê der ronahî hatibû xistin li 
ser kar, û tekoşîna PDK îranê di 
navbera pilînoma pêşîn heya 
pilînoma sêyem, tekoşîna 
pêywendiyên PDK îranê di vê demê 
de bi taybet girîngiya îmzakirina 
peymana parastina mefê jinan û 
zarokan li dema şer li Jinêvkalê û 
beşdariya nûnerê PDK îranê li 
kombûna Duhe a ku nawenda 
gotûbêjên Elcezîrê sebaret bi mesela 
Kurd pêk hatibû, herweha 
dirêjedana siyaseta diyalog û lêk 
nêzîkbûn li gel hevalên pêşîn bi 
taybet serdana heyeta bilindpaye a 
PDK îranê bi serperestiya sekreterê 
giştî yê PDK îranê û her paş wê, 
serdana heyeta bilinpaye a wan 
hevalane li Deftera Siyasî a PDK 
îranê, bo beşdaran hate rohn kirin, 
û cereka din pêdagirî li ser 
dirêjîdana siyaseta lêk nîzîkbûn û 
hevkarî kirin li gel partên Opozîsyon 
ên Kurd hate kirin. 

Beşa dawiya karê pilînomê 
danîbûn bo basa encama karê wan 
heyetên ku li kombûna pêştir a 
Komîteya Nawendî li rastaya 
cîbicîkirina erk û gohertinên ku li 
kongera 15'ê de biriyar dabûn bo 
amadekirina ayînnamên nû, an jî 
pêdeçûn û bernama kar û 
ayînnaman, û me'mûriyetên ku bi 
wan hatibûn sipardin. Komîta 
Nawendî paş basa hûr û pêdeçûna bi 
ser karê amadekarina heyetan û 
karê tekoşîna sê mehên derbas bûyî, 
têbînî û rasipardên xwe bo bernama 
karî a dahatû heta kombûna dahatû 
destnîşan kir. 

Dawiya karê pilînomê hatibû danîn 
bo çend têbîniyan li gor hemî 
lêkdanewe û bîrûboçûnan û 
herweha bo hişyarkirina pitir û 
pêşveçûna pitira ya karûbaran ji 
aliyê sekreterê gişî yê PDK îranê, û 
paş bas û lêkdanewe li ser her yek ji 
wan meselane, ew bas bi pesenda 
pilînomê gehîştin. Sêyemîn pilînom 
a komîta nawendî a hilbijartiya 
kongira 15'ê a PDK îranê paş 
encama hemû ew babetane ku li 
destûra pilînomê de hatibûn, 
demijmêr ll:30'ê şevê ya sêşemiyê 
dawî bi karên xwe anîn. 


Partiya Demokrat a Kurdistana 
îranê 

Deftera Siyasî 
30 f ê Çileya Paşîn a 2013'an 

Deqê axavtina birêz Mistefa Hicrî sekreterê giştî ê PDKÎ 

li rê û resma 2'ê Rêbendanê li hola Pêşewa li Hewlêrê 



Amadebûyiyên birêz 

Xûşk û birayên hêja 

Herwek hemû aliyek dizanin 
67 salî berî niha li rojeke wek 
îro de li 2’ê Rêbendana sala 
1324’an a Rojî gelê Kurd li9 
Kurdistana îranê de bi 
mifahwergirtina ji derfetek ku 
rewşa herêmî û navneteweyî 
pêk anîbû, li nav bajarê 
Mehabadê Komara Kurdistanê 
bi serokatriya Pêşewayê 
hertim zindî Qazî Mihemed 
ragehand, ewa di demekê de bû 
ku li 25’ê Gelawêja hemen vê 
salê de wate çenbd mehan berî 
ragehandina Komarê Partiya 
Demokrat bi serokatiya Pêşewa 
pêk hatibû. 

Bê guman pêkhatina partiya 
demokrat bixwe rolek taybet li 
damezrandina komarê de hebû. 

komara Kurdistanê ji salekê 
kêmtir dom kir, lê di vî heyamê 
kurt de siyaset û bernameyên 
pêşkewtinxazane ên Komarê 
bûne cihê hêvê ji bo Kurdan li 
tewaya beşên Kurdistanê de, û 
di rastî de hemû aliye amadeyê 
beşdariya li komarê û 
xizmetkirina bi komarê bûn. 

Beşdariya barzaniyan bi 
serokatiya nemir mele Mistefa 
ku fermandê hêzên komarê bû, 
û herweha serdana hijmarek 
jiu kesayetiyên Kurd li 
kurdistana Turkiyê bo Komarê, 
vê rastiyê diselimînin, lewra 
em dibînin ku piştî hiloşîna 
komarê û bidarvekirina 
Pêşewa Qazîmihemed û 
rêberên din ên komarê, li nwan 
67 salên borî de li her cih û 
demekê de derfet hatibe pêş, 
gelê Kurd rêûresm bo bîranîna 
vê yadê pêk aniye, û tepeserî û 
zextên dîktatoran ew yad û 


nostalêjiya bihêz kiriye. 

Bandorkirina komarê ne tenê li 
ser her takekî kurd, belkû li ser 
bîhaniyan jî ku şarezayê dîroka 
komarê û bûyerên wê demê 
bûne berçav bûye, û mezarê 
pêşewa jî bûye ziyaretgeha 
evîndarên komar û pêşewa ji dûr 
û nêzîk ve, û li vê pêwendiyê de 
qala du faktan dike. 

Rozvêlt derbarê bi bandorbûna 
komarê dinivîse: "peydabûn û 
guherîna komara biçûk ya 
Mehabadê û dîroka kurt û bi 
bahoz ya wê, û jinavçûna ji 
nişkêve ya wê, yek ji bûyerên 
herî ronahî ên dîroka nû ya 
rojhilata navîn e". 

Herweha Vîlyam Doglas dibêje 
ku: "tu heq bêjî, gora Qazî 
Mihemed ziyaretgehek e ku 
hemû hefteyan bi sedan Kurd 
serdana wir dikin”. Ew herweha 
dibêje: "ciwanekî Kurd di gel 
hevjîna xwe di riya xwe de diçûn 
ku dar û barên wir, li wan 
dikirne sîber. 

Ew siwarî guhdirêjekê bibû û 
jina wî jî li gel wî peya diçû, me 
silav da yektir û min jê pirs kir 
ku tu xelkî kûderê yî, wî jî got ku 
ew xelkê cihekî dûr e, xelkê 
bakûra rojhilatê îranê nêzîk 
bajarê Xoyê. Min jê pirs kir ku 
hûn li wir çi dikin? Wî jî xwe wek 
Kurd da nasîn, û got ku "em 
diçne ziyareta mezarê Qazî 
Mihemed". Daglas di dirêjiyê de 
dinivîse: "Li dengê wî de kerb û 
kîn û amadeyî bona 
berberekaniyê dixuya. Herweha 
ji çavên wî û ji şûrê ber kêleka 
wî re xuya bû ku herkesek riya 
wî bigre, wê ew di gel wî şer 
bike". 

Beşdarên birêz bûyerên dîrokî 
û çarenûssaz li bîreweriya takên 


her neteweyekî de dibne çavkanî 
û wizeya şûnasbexş bo jiyana 
serbixweyiya wê neteweyê, û ji 
aliyek din ve durustbûna hesta 
şanazî û serberzî li nav 
takekesan bi sedema 
peywestbûna wan bi vê 
neteweya taybet ve. 

2’ê Rêbendanê û damezrandina 
komara Kurdistanê bûye, ew 
çavkaniya nasname bexş bo 
mirovên Kurd ( ne tenê li 
rojhilat belkû li beşên din yên 
kurdistanê de jî). 2’ê Rêbendanê 
tenê bûyerekî asayî nebû, ya ku 
vê bûyerê ji ên din cuda dike û 
giringiya taybet didê, xwe li 
komek bandordanînan li 
avakirina vê komarê û li hizra 
hevbeş ya takên Kurd de dibîne, 
ku heya îro jî hebûn û hizûra 
xwe bi şêwaz û formên curbicur 
li wateya kiryarên tak û partî û 
aliyên Kurdî de nîşan dide. 

Heta heke bi awayek zanistî 
yan teorîk û dûr ji hest û soza 
Kurdane jî, em havrûyekê li 2’ê 
Rêbendanê bidin, dîsan jî ew 
giringiya ji me re eyan dibe bo 
mînak dema ku em havrûyekê 
didne wateyên netewebûna 
"neteweya Feranse’’ bidin, 
komar yan "Cimhorî yan 
Cimhoriyet’’ dibe "sitûna 
yekgirtin û bîreweriyên modern 
û hevbeş ên wan", herweha rolê 
paşayetî li Birîtanya û şanaziyên 
wî bo "neteweya 

Birîtanî’’.komara Kurdistanê 
piştî çend salên dûr û dirêj li 
hest bi bindestî û pile duyemîn 
bûnê, li cem takê Kurd dibe 
hêvinek bona dubare zindîbûna 
yek ji bingehên avakirina 
kesayetiya tak û neteweya Kurd 
bi çêbûna qewareyeke 
birêvebirin û deshilatdariya 
modern û li çarçoveya siyaset bi 
wateya wê ya modern ku li 
komara Kurdistanê de xwe nîşan 


dide. 

Ji aliyek din ve Kurd bi taybetî 
di vê beşa Kurdistanê de bo 
yekem car li serdemê modern û 
hevçerx de, naweroka hewl û 
dawakariyên wan siyasî ne, ne 
aborî û kulturî û ji hemiyan 
giringtir ayînî, lewra nabe beşek 
ji rikeberiyên ayînî û mesebî, 
belkû netewe û deshilata netewe 
ji riya emrazên modern ve ku 
hikumet û deshilatdarî ye, li 
komar de form digre.xalek din 
ew e ku bi avakirina komara 
Kurdistanê, ew koma xeyalên ku 
berî komarê li hemû beşên 
Kurdistanê de fîdakarî jêre hatiye 
kirin, ji riya komak demûdezgeh 
û damezraweyan ve formek 
waqiî werdigre. 

Yek ji berhemên herî giring ên 
komara Kurdistanê ew e ku bûye 
sedema vê ku heya niha jî mirovê 
Kurd vê rastiyê bizane ku tenê ji 
riya bidestvegirtina çarenûsa 
xwe û pêkanîna qewareyeke 
siyasî û hukimraniyeke modern 
ve dikare mafên xwe biparêze. 
Lewra komar bûye çavkaniyek 
watayî bona şûnaspêdan bi 
kirdara siyasî a Kurd bona 
çêbûna deshilatdarî û 
hukimraniya xwe û dûrketina ji 
paşgikbûn û hemwelatiyê pile du 
hesibandin. 

Bi vî awayî îradeya takê Kurd ji 
riya damezraweya netewî 
(komar) dibe bingeh bo azadiyê 
û ew azadiya jî dibe serçawe bo 
mafên medenî û siyasî ên mirovê 
Kurd. li wir de azadî ûp 
nasyonalîz bihevre tê girêdan û 
dibe beşek ji hoviyet yan şûnasa 
mirovê Kurd. Xalek din ya giring 
ew e ku bijaredeyên Kurd hest bi 
vê yekê dikin kuy divêt li tewaya 
war û astan de ber bi 
modernbûnê ve pêngavan hilgire. 








Siyasl 


Agirî P 


Doma Axavtina Rêzdar Mistefa 
Hicrî ya R:3 


Lewra em dibînin ku 
komar ji riya berhemên 
modernîte û eqlaniyet ku 
hizb ji aliyekê û birêvebirin û 
borokirasî ji aliyek din ve 
hewla destpêkirin bi 
piroseya modernîzasyon ( bi 
berçavgirtina civaka 

kurdewarî ya vê serdemê û li 
gorî şiyan û îmkanat ] dide, li 
warên siyasî de hewla 
çêkirina îdare û borokirasî û 
encomena wezîran û 
birêvebirina karê hizbî, û 
rekxiraweyî û ... dide. Eva ku 
li vê komarê de serkomar 
kesayetiyê yekem ê PDKÎ ye, 
ji vê rastiyê ve çavkanî digre. 

Di warê civakî de komar 
dibe hokar bo pêkhatina 
derfetekê ( ku herçend 
destpêkî jî be) bo dubare 
avakirina civatgeha nû ya 
Kurdistanê bi guherîna 
pêkhatina wê ya eîşretî û 
dariştina vê li ser bingeha 
hemwelatîbûnê ku yek ji 
giringtirîn berhemên komarê 
ye, ku kêmtir giringî pê 
hatiye dan. 

Di warê kulturî ve komar bi 
perwerdeya nû û 
serdemiyane derfeta 

modernîzasyona çandî bo 
tewata tex û qatên civakê 
pêk anî. Em vê yekê li 
çapkirina pirtûkên Kurdî û 
rakêşana zarokan bi 
xwendinê, hewildan bo 
nehêştina nexwendewarî, û 
beşdarîkirina jinan biu 
awayek ektîv li civakê de bi 
rohnî dibînin. 

Bi fermînasîna zimanê 
Kurdî yekek din ji berhemên 
giring ên Komarê ye ku dibe 
watedarbûna vê pirojeya 
netewî û bingeha sereke ya 
gotara nasyonalîzma Kurd li 
vê parçeyê de ku li gorî 

tewaya teorî û dîtingehên 
zanistî niha pêde li jêr 
bandordanîna vê wateyê, 
reftara tak yan mijaran 
wateya xwe peyda dike û 
şûnasek Kurdî werdigrin ku 
ew yek li aweroka xwe de 
pêngavek micid e bo 
avakirina netewe bi wateya 
wê ya modern. 

Xalek din ya komara 
Kurdistanê durutbûna vê 

şûnasa modern ya kurdî ye 
(kurdistanî) ku bi 

mifahwergirtina ji derfeta 

pêkhatî sînorê (yê din) diyarî 


kir û xwe jî pê pênase kir, 
wate ( ew bixwe) û ( yê din) 
û pênaseyek li ser bingeha 
bihevrejiyan bi taybet li gel 
neteweya Turkê 

Azerbaycanî pêk hat. 


Em xortên PDKÎ 
şanaziyê dikin 
ku piştî 67 salan 
ku bi ser rûxana 
komarê û 
bidarvekirina 
Pêşewa re 
derbas dibe, 
herwa alahilgirê 
xebat bo 
bidestveanîna 
armancên 
Komara 
Kurdistanê ne 


Bijardeyên siyasî û netewî li 
vê serdem û zirûfê de bi 
xwendina rewşa navdewletî 
û dabeşbûna hêz li 
pêkhateya sîsetma 

navdewletî de mifah 
wergirtin û ew komar ava 
kirin. Niha jî bio formek din 
pêkhateya sîstema 

navdewletî yan aliyê kêm 
rojhilata navîn guheriye û 
formek sabît wernegirtiye, û 
ew yek jî derfet e bo me 
Kurdan û bo partî û 
rewşenbîran û ... hwd, ji vê 
pêla ku rojhilata navîn 
girtiye, û ji aliyek din li 
guherînkariyên serdemê 
bicîhanîbûn û emrazên 
modern ên teknolojî û 
reagehandin û pêwendî û bi 
giştî hêz nerm mifahê 
werbigrin. 

Ew jî ezmûnek din ya 
dersên Komarê bû ji me 
kurdan, û ji me partî û 
tevgera rizgarîxwaziya kurd 
re. Lê derseke hiloşîna 
komarê ew e ku bê 
pêkhatina rejîmeke 

demokratîk li îranê de ku rêz 
ji pirensîpên mafê mirov û 
bingehên demokrasiyê bigre, 
ew beş ji kurdistanê nikare li 
çarçoveya îranê de bigîje 
mafên xwe, lewra dirûşma 
(avakirina îraneke 

demokratîk û federal) ew 
xwendin e ku PDKÎ hilgirtiye 
û li pêxemê de xebatê dike, 
xebatek li du eniya de: 

Ji aliyekê ve misogerkirina 
diyarîkirina mafê qederê bo 


Kurdan û neteweyên din bi 
alîkariya hemû neteweyan. 

Ji aliyek din ve hewildan 
bona beşdariya li avakirina 
îraneke demokratîk û federal. 

Beşdarên hêja! 

Em xortên PDKÎ şanaziyê 
dikin ku piştî 67 salan ku bi 
ser rûxana komarê û 
bidarvekirina pêşewa û 
kesayetiyên din ên Komarê re 
bi pêşkêşkirina bi hezaran 
xortên egîd ku li refa wan de 
rêberên wek Dr. Qasimlo û 
Dr. Şerefkendî tên xûya kirin, 
li serdemê rejîma paşayetî û 
herweha serdemê rejîma 
îranê de, herwa alahilgirê 
xebat bo destvanîna 
deskewtên komara 

kurdistanê ne û hevra û 
nişîvên sext ên vê riyê bo 
bîstekê jî guman li dilê me de 
pêk neaniye. 


Zêdetir ji salekê bi ser 

eşkerebûna talana sê 
mîlyard dolarî ya banka 
Millî ya îranê re derbas 
dibe û niha Ferşad 
Heyderî, kargêrê vê 
bankê ragehandiye 
ku:"Yên ku ew diziya 
eşkere kirin, komeke îxanetkar bûn ku 
jêve bûn bi vî awayî dikarin xizmeta 
welatê xwe bikin, lê wan îxanet kir”. 



Wateyek din ya vê axavtinê weha ye ku: 
yên ku ew diziya dîrokî kirin, xizmetek 
dîrokî bi welatê xwe kirin, lê îxanetkaran 
nehêlan ku vê xizmeta xwe bidomînin. 


Silavên germ û 

nîştimanperwerî bi hemû 
wan şehîd û kêmendamên 
dûr ji welat be ku ew rê 
domandin û bi 

serînetevandina xwe xewn û 
xeyala rejîmên tepeserkar 
pûç kirin. 

Silav li tev girtiyên siyasî ên 
Kurd bi taybetî ew xortên 
qehreman û cesûr ên rêbaza 
komar ku niha bi tawana 
kurdbûn û emegdariya bi 
rêbaza pêşewa û partiya wî 
PDKÎ, li girtîgehan de hatine 
ragirtin. 

Silav û sipasiya ducarî bo we 
beşdarên birêz ku we bi 
amadebûna xwe ew 
merasima bi coş xemiland û 
we bi dujminê neteweya xwe 
nşîan da ku heke li Mehabada 
paytextê xûnîn û serbilind ê 
Komarê de xelkê Mehabdê û 
bajarên din li ber zexta 
komara Îslamî rê bi wan nahê 
dan ku bi eşkere li qada 
Çarçira komara xwe ya sdawa 
bibîr bînin, li hewlêr paytexta 
beşek din ji Kurdistanê û li 
hola pêşewa û bi beşdariya 
kurdên hemû parçeyan ew 
yad bilind tê ragirtin û sînor û 
zordariya dîktatoran nikare çi 
tiştekî ji vê rastiyê biguhere 
ku kurd yek netewe ye û 
kurdistan jî yek xak e. 

Berz û pîroz be yad û bîra 
avakirina komara 
Kurdistanê 

Her bilind be alaya komar 
li sertaserê xaka 
kurdistanê 


-Mistefa Pûr Mihemedî, serokê Saziya 
lêgerîna giştî a welat dibêje: " Ew giraniya 
ku li îranê de heye, heke li Ewropayê be, 
xelk wê bajaran tevlîhev bikin û wê 
tevdanîkariyan bikin, lê xelkê me sebr û 
tabek baş hene". 

Raste xelkê gellek sebir û tab heye, lê 
sebra we jî gellek zor e Hacîaxa!!! Xwedê 
dizane we jî baş xwe li ber vê hemî birsîtî 
û giraniyê ragirtiye. Li li her ciheke cîhanê 
deshilat ew hinde ji aliyê xelkê ve bête 
nifirkirin, û xelkê lê bêzar be, bawer kin, 
wê wusa deshilatê bi cî bihêlin û birevin 
ku kes toza wan jî nebîne, lê wellehî 
Hacîaxa ez û xwedê sebra we gellek zor e, 
her li xwe re nine ku gotine bêhna fireh, û 
hemda dewara. 

-Piştî derbasbûna heşt salî bi ser 
serkomariya Ehmedînijad de, li gor gotina 
wan axayan! Komara îslamiya îranê 
meymûnek şande valahiya esman û li 
salvegera vegeryana Xomênî bo îranê, ew 
jî vegeriya îranê. Helbet vê bestezimanê 
hêşta serdana Beheşta Zehrayê nekiriye û 
îzin pê nehatiye dan ku ser devê dewletê 
bide û dewletê ragehîne, ba mirov çi bêje, 
renge dabe ber xatrê Mehmûd, her nebe 
serokê dewletê li bav û kalên xwe de 
digîje bapîrê vê rêwiyê esmanger!!! 

-Pasdar Ehmed Wehîdî wezîrê parastina 
îranê gotiye: "li ser şeqam û kolanên me çi 
şûnwareke gemaro û dorpêçên aborî nahê 
dîtin”. 

Hêjayî basê ye ku qetara xelkê birsî ku 
bona wergirtina birinc kolanên herderê 
dagirtibûn, li vê heftiyê de tewaya bajarên 
îranê jî girte xwe. Ku wehabû divêt em 
bêjin: kekê hêja heke tu nabînî, kêşe di 
çavên te de ye, hekî ne şeqam û kolan her 
şeqam û kolanin û dorpêç her dorpêç û 
binti ji her birsiti ye. 













Siyasl 

Dersa Komara Kurdistranê 



Bêhzad Xoşhalî 


Serhildan û şoreşa Qazî 
Mihemed bi sedema naweroka 
cuda û taybetmendiya modern 
ya wê, tevgera herî girîng li 
dîroka siyasî ya neteweya 
Kurd de ye. 

Taybetmendiya herî bingehîn 
ya şoreşa Qazî Mihemed ku bû 
sedema cihgirbûn û avakirina 
Komara Kurdistanê li dewrana 
1946 -1947’an, esliyet û 

naweroka demokratîk ya wê di 
cihgirbûna kiryarekê ye ku 
heya niha jî dikare bibe 
berjeng û sembol û mînakek 
baş bo hikumetên Rojhilata 
Navîn. 

Kiryar: Şoreşa Qazî Mihemed 

Hokar: Komeleya J-k, Qazî 
Mihemed, PDK îran 

A- Cih: Beşên sereke ên 
Kurdistanê li başûrê 
Azerbaycana Rojava 

(MokiryanJ û beşek ji bakûra 
parêzgeha Kurdistan ( Bane û 
Seqiz} ku li vê dewranê de 
hinek beş ji eyaletên 
Azerbaycan û Erdelan bûn. 

B- Dem: 1944 -1947 

Riya şoreşê: Serhildana 
çekdarî û pêwendiyên 
dîplomatîk 

Armanc: Avakirina Komara 
Kurdistan 

Her wek ku hate gotin 
giringtirîn taybetmendiya 
Komara Kurdistanê bi 
rêbertiya wQazî Mihemed, 
aliyê mneteweyî demokratîk 
ya wê ye ku li warê pêkhate, 
pênase û damezrandin 
çarçoveyekî modern hebûye, û 
mirov dikare li ser binega 
pênase û pîverên modern ên 
demokrasiyê lêvekole. 

Ji vê dîtingehê û li gorî çar 


teoriyên modern 

ên 

demokrasiyê 

wate 

demokrasiya 

bazar, 


demokrasiya neo komarîxwaz, 
demokrasiya bavserdest, û 
demokrasiyê Jakopinî, mirov 
dikare Komara Kurdistanê li 
ser bingeha pêkhateyeke 
demokrasiyê Jakopinê bizane 
û bihesibîne ku têde komek 
naskirî ji lihevhatinên nirx û 
buhayan û pileyeke bilind ji 
beşdariya siyasî (neteweyî 


demokratîk) mirov dikare bibîne. Li vê 
dîskorsa demokrasiyê de herweha 
mirov dikare giringiya hebûna şemkên 
neteweyî û netewe li qalibê têgeheke 
civakî ya îradî peyda bike, ku warê siyasî 
girtne xwe, û li têgehê de rizayeta giştî li 
dû xwe re hebûye. 

Xalek din ya giring ku li Komara 
Kurdistanê de hebûye, netewebawerî ye, 
ku wek destewajeyeke modern 
pênasekerê komek ji mirovan e ku xwe 
wek hoviyetek cuda li qalibê yekîneyeke 
siyasî, cihake erdnîgar û çandeke cuda 
pênase dikin. 

Taybetmendiya sêyemîn ya Komara 
Kkurdistanê mirov dikare li rolê Qazî 
Mihemed de bibîne. Qazî Mihemed 
herçend ku kesekî olî û xwediyê 
pêgeheke bihêz ya malbatî ye û gelek alî 
rolê "olî Karîzmayî" wek sedema 
bilinbûna navbirî pênase dikin, lê mirov 
nikare rolê bihêz bûna eqlî ya navbirê li 
xweagayî, destnîşankirina aliyek diyar, 
hevahengî, rêxistina têgihîştinan û 
bicihkirina wan li dîskorseke 
piraktîzekirî bi navê Komara Kurdistanê 
berçav negrin. 

Ya herî giring ew e ku taybetmeniyên 
malbatî bi alîkariya eqlaniyet, rêberekî 
pêk tînin ku ew xelkê eşîreyî û 
navendgera li xalekê de kom dike, û bi 
carek din naskirina hoviyet û şûnasê û 
herweha ser ji nû berhemanîna 
hoviyetê, morala "em"dibexşe. Ew "EM” 
a ku li dawiyê de erkê serjinû ji 
dayîkbûna nirx û buhayan digre stûyê 
xwe, û wek îdeolojiya neteweyî şûnas û 
kesayetiya neteweyekê nîşan dide. 

Taybetmendiya din ya Komara 
Kurdistanê pêkhatina rewşek hejî bo 
derbazbûna ji pêkhateyek kevneşop bo 
organîzasyoneke modern e. 

Avabêna Komeleya J K, li jêr bandora 
Hizba Hîwa li kurdistanê îraqê û 
pêkanîna wê, wek rêxistineke veşartî bi 
tewertiya Kurdbûnê, û li doma wê de 
guhetina wê bo PDK, li gorî bingehên 
partiyek modern, û cihdana daxwaziyên 
xelkê Kurdistanê li qalibeke hizbî 
taybetmendiyeke herî giring ya Komara 
Kurdistanê ye. Taybetmendiya din ya 
komara Kurdistanê anîne ber bas ya 
xwestekên modern li qonaxekê û lio 
cihekî de ye ku di rastî de ne 
Komarîbûnê qebûl dike, û ne jî 
demokrasiyê. 

Anîne berbasa mijara Komarî li cem 
têgeha Demokrasiyê li welatekî de ku 
paşa wek xwedayekê li nav her aliyek 
hizra hikûmetî ya wê de cih giritiye, 
hevgirtinek mubarek bû ku reh û 
rîşeyên destpêka guhertina vê dîskorsê, 
û şikestina pêkhateya zeynî 
nebizanebûna xelkê cîbicî kir û hizra 
mirovê rojhilatî ber bi hizra 
mirovbaweriyê bir. Hewildan bona 
perwerdekirina modern li herêmên li jêr 
deshilata hikumetê, îcrayîkirina 
pêkhateya nîzama dozgeriyê... 


Dom R:10 

Bandora hilbijartinên Îsraîlê li ser Rojhelata 

Navîn 



W ji Îngilîzî: Moitesem Nûranî 


Parlemênta Îsraîlê (Kinêst) ji 
120 kursiyan pêk tê. Hekî 
partiyek an jî çend partî bi 
hevalbendiyekê bikarin pitir ji 
nîvî a kursiyên parlemêntê 
bidest bînin, eva dikarin 
kabîneya xwe a nû ava bikin. 

Lê di dîroka 64 salî a Îsraîlê 
de, wate ji sala 1948’an ve heya 
niha, tu partiyekê nekariye bi 
tenê kabîney hikumetê ava bike. 
Herweha ji sala 1990’î ve heya 
niha, gellek caran lihevhatina 
wan partiyan hatiye hiloşandin 
û parlemêntê nekariye çar salên 
xwe bi davî bîne û neçar maye 
ku, hilbijartinên xwe pêş bixîne. 

Ev kare bûye urfeke siyasî û vê 
carê jî heyamê 10 heyvan 
hilbijartin zûtir ji midehê xwe ê 
diyarîkirî birêve çû. Piraniya 
lêkolerên siyasî li ser vê 
baweriyê ne ku eve zîrekiya 
Netanyaho bû bona 

bidestveanîna kursiyên zêdetir 
di hilbijartina vê carê a 
parlemêntê de. 

Herçend di hilbijartinên sala 
2009’an de, partiyên rastrew û 
mesebî piraniya kursiyên 
parlemênta Îsraîlê bidest xistin 
û, Netanyaho jî ku serokê 
opozisyonê bû karî bi 
beşdarîkirina partiyên rastrew 
weke, Lîkûd û Îsraîl Mala Nû û 
partiyên mesebî weke Şas, Mala 
Yehûd, Yehûdiyeta Tewratî a 
yekgirtî û partiya çep a kar 
lihevhatinek mezin pêk bîne û 
kabîneya xwe ava bike. 

Herçend di vê hevalbendiyê de 
li ser gellek xalên girîng weke 
ewlehiya netewî, piroseya 
aşîtiya Îsraîl û Felestînê, pirsa 
etomî a îranê, cudahiya dîn ji 
dewletê di siyaset û 
demokrasiyê de, cudahiya 


bîrurayan hebû, lê bi wî halî ji 
lihevhatinek berçav di nav wan 
de hebû, bi taybet hemû bihevre 
li ser pirsa îran û keysa etomiya 
vê hevbîr bûn. 

Hilbijartinên vê carê a Îsraîlê di 
demekê de birêve diçin ku rewşa 
rojhilata navîn aloztir ji berê ye 
û, îran jî serbarê dorpêçên abûrî 
di gel rewşek nebaş a navxweyî 
û giwaşên bê hisab ên civaka 
cîhanî berbirû ye û her li ser 
pirograma etomiya xwe 
berdewam e. herweha rewşa 
Sûriyê ku di bakûr de hevsînûrê 
Îsraîlê ye roj digel rojê zêdetir 
ber bi xirabiyê ve diçe û ji aliyek 
din ve kirîza Îsraîl û Felestînê 
her di cihê xwe de maye û hêj 
"eniya berxwedan’’ê gefek micid 
e li ser Îsraîlê. 

Di hilbijartina vê carê de 
serbarê vê ku partiya Lîkûd 
gellek ji dengên xwe jidest dan, 
lê hêj weke hêza herî sereke 
derket holê û piştî hilbijartinan 
jî, Netanyaho bi sedema bidestve 
anîna piraniya kursiyên 
parlemênta Îsraîlê, serkvetina 
xwe û partiya xwe ragehand û 
pîrozbahî ji alîgirên xwe kir û bo 
cara sêhemîn li ser kursiya 
serokwezîrê Îsraîlê dimîne. 

Li gor raporta Roytêrzê, 
partiya Nitanyahû 31 kursî ji 
120 kursiyên "Konsêtê" bidestve 
aniye û hêj serdestê tewahiya 
partiyan e. Bi vî awayî bo gellek 
kesan eşkere bû ku Lîkûd 
serkevtiyê qada hilbihartinên 
Îsraîlê dibe. 

Bi vî awayî Binyamîn 
Netanyaho serokwezîrê Îsraîlê 
ku di temenê 63 saliyê de ye 
digel gellek arîşeyên navxweyî û 
derekî berbirû ye û arîşeya herî 
girîng jî, pirsa îran û çeka etomî 
ye... 

Li jêr sîbera deshilata rejîma dijî mirovî a îranê de, gellek xortên vî av û xakî tenê bi sedema vê ku daxwaza mafê 
xwe ê rewa yê mirovî û siyasê kirin, ketne ber kerb û kîna wan mirovkujên ku olê pîroz ê îslamê ji xwe re kirin 
emraz da ku bigîjin armancên xwe ên qirêj, û bi awayên herî hovane hatin kuştin, yan jî bi salan di girtîgehê de man. 
Yek ji wan xortên ku kete ber vê kîna deshilatdarên îranê û nêzîk bi du dehikan ji temenê xwe di girtîgehan de 
derbas kir, hevalê berxwedêr û şoreşgêr birêz Arif Qasimiyan xelkê gundê Hewtawaya ser bi Urmiyê li rojhilata 
Kurdistanê ye. Niha ku navbirî carek din jiyana serfirazane ya dûr ji jiyana li jêr siya deshilata cînayetkarên rejîma 
îranê ji xwe re hilbijartiye û di Kurdistana îraqê de dijî, me jî ji vê derfetê mifah wergirt û bi navbirî re hevpeyvînek 
pêk anî, bi vê hêviyê ku jiyan û xebata navbirî bibe mînak bo tewaya xortên Kurd ku dixwazin rojekê bigîjin rojên 
geş ên azadiya neteweya xwe. 



Hevpeyvî n: Bahoz 


Arif Qasimiyan kurê 
Ebdulkerîm sala 1347’an li 
gundê Heftawa li herêma 
Mirgewera Urmiyê ji dayîk 
bûye. Ew pênc bira û çar xûşk 
bûne. Bavê wî jî bi karê 
cotkariyê jiyana xwe 
bihorandiye. 

wî heya pola pêncê dibistanê 
ders xwandiye, lê şoreşa gelên 
îranê bi ser de hatiye û wî jî 
nekariye dersa xwe bidomîne. 
Li Buhara sala 1363'an de diçe 
nav refên pêşmergeyên PDKÎ, 
lê li ber kêmtemeniyê nayê 
wergirtin, û piştî sê rojan 
vedigere mal. Navbirî hertim li 
hizra vê hindê de bûye ku 
rojekê çeka pêşmergetiyê 
hilgire û xizmeta gel û 
nîştimana xwe bike. Sala 
1366'an çûye leşkeriyê, lê 
leşkeriya xwe bidawî neaniye 
û li sala 1367’an de bi çek ve 
hatiye ser rûbarê "serkem”ê li 
ser sînorê Turkiye û îraqê û li 
wir tevlî refên PDK îranê 
bûye. Birêz Arif Qasimiyan 
derheq tevlîbûna bi 
pêşmergeyên PDKÎ re, weha ji 
duheftînameya Agirî re axivî: 
"Ez deh rojan li hêza Klîeşîn 
mam, û piştre vegeriyame cem 
hêza Agirî, ku wê demê Seîd 
Gulê serlikê hêza Agirî bû. Lê 
her di vê rojê de Seîd Gulê ez 
şandim meimoriyetekî hizbî 
bo navxweye welat. 

Min jî ew meimoriyet li du 
rojan de cîbicî kir û 
vegeriyame binkeyeke PDKÎ. 
Em li payîza 1367’ê 
vegeriyane herêma Bêşê li 


Kurdistana başûr, û li zivistana 
1367’ê de ez bo dewreyekê siyasî - 
nîzamî çûme binkeya Deftera Siyasî 
a PDKÎ li Qendîlê. Em du mehan li 
wir man. 

Lê hêşta me dewre bidawî nekiribû 
ku bi sedema vê ku çavên min 
dêşiyan, PDKÎ ez şandim Silêmaniyê 
cem duktur. Li Silêmaniyê mixabin 
ez ji aliyê îstixbarata rejîma îraqê ve 
hatim girtin, jiber ku min karta 
pênasê tunebû. Piştî çar rojan ez 
şandim Kerkûkê. Ez sê meh û heşt 
rojan li Kerkûkê li destê Beisiyan de 
bûm. Piştre ez şandim ordûgeha 
Romadiyê ku penaberên Îranî li wir 
bûn. 

Li sala 1369’ê bi dizî ve min xwe 
gihande binkeyên PDKÎ li Bêşê, û 
min meseleya girtina xwe ji wan re 
bas kir. 

Mixabin carek din dîsan ku min 
dixwast serdana mala xizmeke xwe 
bikim, dîsan ez hatim girtin û jiber 
ku vê carê min karta pênas ya 
penaberiyê hebû ez rast şandim 
Romadiyê, û heta sala serhildana 
Kurdên başûr wate sala 1991'ê ez li 
Romadiyê mam. 

Dîsan ez çûme Bêşê, û min 
meseleya girtina xwe ji wan re bas 
kir û bo heyamê deh rojan li wir 
mam. min herweha gote wan ku ez 
dixwazim herme derveyî welat. 
Lewra sala 1992’ê ez çûme Turkiyê 
û salekê li Turkiyê mam. piştî salekê 
min xwast ku serdana mala xwe 
bikim, lewra ez çûme îranê. Li wir jî 
ez ji aliyê îtilaata îranê ve bi sedema 
vê ku pêşmerge bûme hatim girtin”. 

Birêz Arif Qasimiyan li derbarê 
girtina xwe ji aliyê îtilaata îranê ve 
weha axavtina xwe domand: "Ez çar 
meh û 27 rojan li îtilaatê de mam, 
piştre radestî dozgeriya leşkerî 
(dadseraya nizamî) hatim kirin. Heta 
çar salan jî ez ragirtim û hukmê min 
bi min ranegehandin. Lê piştî wan 
çar salan 19 sal zîndan dane min”. 

Li gorî gotina navbirî li hukmê wî 
de hatibû ku bi sedema 
alîkarînekirina bi me re, heya 
bidawîhatina wan 19 salan, nabe 
mafê efûkirin û îzinpêdan 
(morexesiyê) hebe. 

Di rastî de ew hukm nîşaneya vê 
bû ku navbirî li jêr tu zextekî de 
amade nebûye ku teslîmî xwestekên 
wan be. Lewra min xwast ku zêdetir 
li ser mana navbirî li girtîgehê de, û 
şêweya reftara berpirsyarên 


girtîgehê pirsan lê bikim. 

"Ez dame benda nizamiyan. Li vê 
bendê de min çend kes nas kirin ku 
ew jî pêştir pêşmerge bûn. Piştî 
zêdetir ji salekê em dane benda sê û 
çar ya qatilan. Ez çar salan li wir 
mam, piştre dîsan ez şandim benda 
nizamî. Heya sala 1378’ê ez li benda 
nizamî de bûm ku carek din dîsan ez 
dame benda qatilan. 

Di vî heyamî de gellek caran ez 
şandim bendên takekesî, û herweha 
benda girtiyên li ser madeyên hişber. 

Heya deh salan ez li wir de mam. 
piştî vê ez şandim benda siyasî ku 
hatûçûya min bo cihên din qedexe 
kiribûn, û li ser yek piştî 19 sal û sê 
mehan ez azad kirim". 

Di girtîgehê de gotne 
min ku emê du milyon 
tûmenî û herweha 
trombîl û malekê jî 
bidin te, û tu jî kesekî 
pêşmerge bo me teror 
bike. Min jî bi kenî we 
gote wan, welehî ezê 
herim, lê ezê vî diravî 
bi ser pêşmergeyan de 
parve bikim 

Navbirî li derbarê şêweya reftara 
berpirsyarên girtîgehê got ku wan 
hertim dixwastin ku bi zorî 
xwestekên xwe bi ser girtiyan de 
bidin sepandin, û wan neçar bi 
teslîmbûnê li hember xwe de bikin, û 
herçend ku wî tu îfadeyek nekiribû 
jî, lê wan bi zorî 19 salan ew di 
girtîgehê de ragirtin. Li gorî gotina 
navbirî xweştirîn dema girtîgehê ew 
dem bû ku kesek ji malbata wan 
dihate serdana wan, û demên 
xatirxwastina wan jî nexweştirîn 
demên girtîgehê bû. Min jê xwast ku 
ew bîreweriyeke xwe ya girtîgehê ya 
xweş ji min re bas bike, wî jî bi kenî 
ve got ma li girtîgehê de bîreweriyên 
xweş hene?!. 

Piştre gote min ku ez serbarê wan 
hemî zehmetiyan tu caran heta li 
dema hatina dayk û bavê xwe de jî 
ku ew digiriyan, ez nedigiriyam, lê 
dema ku min hukmê xwe bidawî kir 
û ji girtîgehê de derketim, ez giriyam, 
jiber ku hevalekî min yê semîmî bi 
navê Ezîz Sadiqî ku pêşmergê PDKÎ 


bû û li şer de hatibû girtin, carê 
hukmê wî bidawî nehatib. Ew kesekî 
cesûr û berxwedêr bû û tu carî wî li 
hember dujmin de serî neditevand. 

Wî herweha wek bîrewerî bas li 
dema dadgehîkirina xwe jî kir û got: 

"Meimûrê lêpirsînê gote min emê du 
milyon tûmenî û herweha trombîl û 
malekê jî bidin te, û tu jî kesekî 
pêşmerge bo me teror bike. Min jî bi 
kenî we gote wan, welehî ezê herim, 
lê ezê vî diravî bi ser pêşmergeyan de 
parve bikim. Herweha gote min gelo 
heke rojekê bi tenê ez bihatibam 
pêşberî te, te wê ez bikuştibam, min jî 
gotê ez berbirûyê te nebûme, lê renge 
min tu kuştibayî. Wî jî gote min ku 
min ew pirs ji gellek girtiyan kir, lê 
wan gotin me tu nedikuştî!". 

Wî her weha bas ji bilavkirna tiryakê 
û madên din ên hişber li nav girtîgehê 
de jî kir û got: "Li wir de berpirsyarên 
girtîgehê bixwe ew made bilav dikirin, 
heta tu caran serdana benda deh 
nedikirin, bona ku bi rehetî wan 
madeyan bikar bînin. Herweha wan 
bixwe derziyên tezrîqkirina wan 
madeyan diavêtne nav bendên 
girtiyan de, û girtiyan jî bi kom ew bi 
kar dianîn". 

Birêz Arif Qasimiyan ku şanaziyê bi 
vê berxwedana xwe li nav girtîgehê û 
serî netevandina li hember dujmin de 
dike, niha jî her bona vê ku xizmetê bi 
gel û welatê xwe û partiya xwe bike 
hatiye kurdistana başûr, û bûye 
endamê PDKÎ. 

Ew her niha jî bi hêvî ye ku rojekê bi 
serbilindî û azadî vegere nav malbat, 
û xizm û kes û karên xwe de, û li jêr 
alaya Kurdistanê û li Kurdistanek 
azad de jiyane xwe biborîne. de 
berpirsyarên girtîgehê bixwe ew 
made bilav dikirin, heta tu caran 
serdana benda deh nedikirin, bona ku 
bi rehetî wan madeyan bikar bînin. 
Herweha wan bixwe derziyên 
tezrîqkirina wan madeyan diavêtne 
nav bendên girtiyan de, û girtiyan jî bi 
kom ew bi kar dianîn". 

Birêz Arif Qasimiyan ku şanaziyê bi 
vê berxwedana xwe li nav girtîgehê û 
serî netevandina li hember dujmin de 
dike, niha jî her bona vê ku xizmetê bi 
gel û welatê xwe û partiya xwe bike 
hatiye kurdistana başûr, û bûye 
endamê PDKÎ. Ew her niha jî bi hêvî 
ye ku rojekê bi serbilindî û azadî 
vegere nav malbat, û xizm û kes û 
karên xwe de, û li jêr alaya Kurdistanê 
û li Kurdistanek azad de jiyane xwe 
biborîne. 

















Siyasi 


Agirî P 


Edalet ji bo sê jinên milîtanên ên Kurd 



Kendal Nezan 


Civata kurd 
bi kuştina sê 
milîtanên kurd 
li Parîsê, di 9'ê 
Çiriya Paşîn de 
hejiya û 

serûbin bû. Yek 
ji wan Sakîne 


Cansiz, sîmayeke naskirî ya 
PPK'ê ye, ku di avakirina wê de 
li gel Ocalan beşdar bûbû, û di 
1979'an de hate girtin û 12 
salan di zindanên xirab ên 
Turkiyê de ma. 

Bi sedema cesareta wê, heta 
bi milîtanên Turk ên çep û 
femînîst ên ku bi deh salan di 
zindanên Turkiyê yên wê demê 
de riziyan rêza wê digirtin. 
Dewleta Turkiyê 3500 gundên 
kurdan vala kirin û wêran 
kirin. 


Gelo li hemberî rejimeke ew 
qas wehşî û heqaret lê kiribû, û 
her awayê îfadekirina 
nasnameya wê qedexe kiribû 
dikarî çi bikira? Keçeke ciwan 
ku di civateke demokratîk de 
dikaribû bibûya mamoste yan 
parêzer, bi vî awayî bû 
berxwedêr. Dewleta Turkiyê 
3500 gundên kurdan vala kir û 
hilweşand, ji du milyonan 
zêdetir kurd ji şûn û warên 
wan dûr kir û bi hezaran 
ronakbîr dan kuştin. 

Lê Enqerê dîsa jî weke 
modeleke demokratîk hate 
hesibandin ji ber ku ew 
endamê NATO'yê ye, lê kurdên 
ku li hemberî wêrankariya wan 
de ber xwe dan, heta li 
Fransayê jî weke terorîst hatin 
dîtin. 

PKK'ya ku weke encama şideta 
dewletê û îdeolojiya marksîst- 
lenînist a salên 1960'î derket 
holê, ber bi miletperweriyê ve 
guherî û dawiyê dev ji armanca 
xwe ya Kurdistaneke serbixwe 
jî berda, qîma xwe bi daxwaza 
mafên çandî di çarçoveya 
Turkiyeyeke desantralize û 
demokratîk de anî. 


Turkiye bixwe jî guherî: Ew êdî 
ne di bin tesîra leşkerên kokbir 
ên salên 1980-1990'î de ye. 
Piştî ku hemî teknîkên li dijî 
serhildanê ceribandin, hemî 
metodên asîmîlasyona bizorê li 
dijî Kurdan bikar anî, piştî 30 
sal şerê ku bû sedema 45 000 
kuştî -ku ji %90'ê wan kurd in- 
û aboriya Kurdistanê ya 
çandinî û pezdariyê ku ji 
budceya Turkiyê re bi 400 
milyar dolarî (297 milyar 
euro) bû mal têk da, têgihîşt ku 
çareseriya leşkerî ya pirsa ji 18 
heta 20 milyon Kurdên 
Turkiyê tuneye. 

Di encamê de xwe mecbûr dît 
ku bi serokê PKK'ê re 
hevdîtinan pêk bîne bona ku 
dawiyê li şerî bîne û pirsa 
kurdî ku nêzîkî sed salî ye 


jiyana siyasî û têkiliyên 
navneteweyî yên Turkiyeyê 
xistiye bin îpotekê, di 
atmosfereke hêmin de 
minaqeşe bike û jê re heleke 
adîlane bibîne. Ev pêvajoya 
nazik û pêşeroja wê nediyar, 
dîsa jî hêviyê dide gelê Turk û 
kurd ên ku ji şerî bêzar bûne. 

Tesfiyekirina doza kurdî ji 
aliyê serokê wan ê 
zîndanîkirî ve 

Her wiha ev pêvajo di dilê 
nijadperestên Turk, û hin 
derdorên leşkerî de 
dijminantiyeke xedar peyda 
dike. Heta di nava PKKê de jî, 
deng bilind dibin ku 
"tesfiyekirina doza kurdî" ji alî 
serokê wan ê zindankirî ve 
rexne bikin. îran û Sûriye jî 
zendûbendan badidin destê 
xwe bixin nav vê pêvajoya 
aştiyê ku, heke seriyek jê 
derkeve û giraniya herêmî ya 
rikeber û dijminê wan ê Turk 
bihêztir bike. 

Berî niha bi deh salan, basa 
çareseriyeke aştiyane ya ji 
aliyê serokê mêrxas ê Turk, 
Turgut Ozal (1927-1993) ve 
dest pê kir, lê bi awayekî trajîk 
dawî lê hat. Li gor gelek 
şadetiyan, ya malbata Turgut 
Ozal jî di nav de, teyrebazên 
artêşê, serokê dewletê 
jehirdayî kirine. 

Kêmkirina rolê siyasî yê artêşê 
û mêrxasiya derxistina 
hemberî mahkemê ya 
generalên têkiliya wan bi 
şebeka Ergenekonê, hemtaya 
Turk a şebekeya ixbarê ya li 
dijî komunîstan Gladio re hebû, 
bû nesîbê Hikûmeta Erdogan. 
Wî her wiha têkiliyên xwe bi 
Kurdistana îraqê re, ku 
jêrzemîna wê tejî petrol û gaz 
e, xweş kirin. 

îcar ev pevgirêdana nû bû ku, 
tevî wê dizanibû her heman 
hikûmeta Turkiyê ya îro ye ku 
8000 milîtanên kurd, ku hin ji 
wan parlamenter û şaredar, 
her wiha 46 rojnamevan û 
nezîkî 40'î jî parêzer in, 
şandiye zindanê, cesaret da 
Sakîne Cansiz ku di rêvekirina 
Enqerê ya ber bi serokê PKKê 
de hêviyê bibîne. Ne ew, ne jî 
hevala wê Rojbîn (Fîdan 
Dogan) dê ne vebûna deriyê 
xêrê yê vê pêvajoyê ne jî 
azadiya Kurdistana xwe ya 
xweşdivî ku ji bo wê bihayê 
herî giran dan, nebînin. 

îhtimala ku lêpirsîn dûr û dirêj 
û dijwar be, bi taybetî jî heke 
mirov bixwaze xwe bighîne 
kesên li paş vê cinayetê yên ku 
emir dane, pir e. Heta niha, wê 
derfeta girtina kesekî da. Ev 
kes mirovekî bi eslê xwe Turk 
û ji malbateke nêzîkî tevgera 


rastê tûj ê nijadperest e. Ew li 
Turkiyeyê tevlî kuştina bi 
sedan kuştinên siyasî bûye, 
êrîşa li hemberî papa Jean Pûlê 
duyemîn û êrîşên li dijî 
Ermeniyan li Firansayê jî wê 
kirine. Tawanbar, Omer 
Guneyê ku Firansî û Almanî 
dizane, bi saya xizmeta xwe ya 
wergerê, serê salekê ye 
bihêsanî karibû bikeve nava 
hin komeleyên nêzîkî PKK'ê, ku 
endamên wan karkirên koçber 
ên sade ne. Bi vî awayî xwe 
gîhandiye heta radeya ku bi 
Sakîne Cansiz re here 
Birêvebiriya polîs ku wexta 
qerta wê ya rûniştinê dirêj 
bike. 

îdareya jiyana vî "bêkar"ê ku, li 
gorî şadetiya hevalê wî yê 
malê, karibûye bibe xwediyê 
nêzîkî çel bedlî û gelek 
telefonên destî, gelek rêwîtiyên 
wî yên Turkiye û Almanyayê, 
tu şik û gumanê li ser nahêlin 
ku ew kesekî biserê xwe be û li 
ser hisabê xwe tevbigere an jî ji 
PKK'ê veqetiya be, û ji bo 
hisabekî navxwe tiştekî wiha 
bike. 

Ev şebekeyên tarî ku Turk 
weke "Dewleta kûr" binav 
dikin 

Lêpirsîn divê rolê rastî yê vî 
tawanbarî yê di van kuştinan 
de eşkere bike, bikir an bikirên 
van cinayetên wehşî, tevger û 
fermanderên wan derxe holê. 
Awayê kirinê diyar dike ku 
kesên li paş vî karî ne, dikarin 
teyrebazên îstixbarata Turkiyê 
yên ku dixwazin pêvajoya 
diyalogê ya ku ji alî hikûmetê 
ve hatiye destpêkirin sabote 
bikin bin. 

Ev şebekeyên tarî ku Turk ji 
wan re dibêjin "Dewleta kûr" 
gelek caran zanibûne weke 
milîtanên rastê tûj, milîtanên 
çepê tûj jî bikar bînin ku êrîşan 
pêk bînin û hikûmetên siwîl 
bêîstiqrar bikin. 

Di rewşeke weha de, tercîha 
Parîsê dê ne hêsan be. Jixwe 
Fransa, ji ber helwesta xwe ya 
pirsa naskirina jenosîda 
Ermeniyan û hezkirina 
xwedêgiravî ji kurdan, di nav 
van derûdorên nijadperest de 
weke "antîTurk" tê dîtin. 

Weke me di nimûneya 
Mihemed Elî Agca, kirdarê 
êrîşa li dijî papa ya di 1981'ê 
de jî dît, ev tûndrew ceza 
dikşînin û yên wan tûj dikin jî 
bi hosteyî şopa xwe winda 
dikin. Em hêvî dikin ku edaleta 
Firansî ji bo herkesî bibe 
nimûne. 

Çavkanî: “Le Monde" 

Wergera ji Firansî: Yakub 
Karademir 

Selîm Zencîrî 


Wa em nizîk dibin ji 34'mîn salvegera serketina 
şoreşa gelên îranê li dijî rejîma paşatiyê. Şoreşek ku 
awisê azadî, wekhevî û dadperweriyê bû û dihat payîn 
ku serketina şoreşê wê bibe xala guhertina îranê û 
xelik li hember wan nirx û bedelên dayî de, wê 
bigihîjin hêvî û xewnên xwe! Bêhay ji wê ku bîjî û 
zirmirovek ji zikê şoreşê de wê were dinê û siwarê 
îhsasatên mesebî ên wan bibe û dilinganiya xwe bi ser 
şoreşê de dade. 

Belê -îmam- hat, îmamek himbana kînê û têhniyê 
xwînê. Tevnek raçand ku piştî sê dehsalan hêj 
berdewam e. Wî bi hêsanî toz kire nav çavê xelkê û 
nîzamek totalîter a mesebî bi navê Komara Îslamî bi 
ser wan de sepand. Bi vê xewn û ramanê ku dê bikare 
eqrebeyên dîrokê 1400 salan paşde vegerîne û yasa û 
rêsayên wê demê bi ser cîhana modern a îroyîn de ferz 
bike. Ya ku hat hizra wî û ji dest dihat li hundur de 
xiste warê piratîkê. Xincî desteya derdora xwe ya 
xwînmij û alîgirên wan rehm bi tu kesî/ê nekir û 
hewla jinavbirina neraziyan û yekdest kirina civakê ji 
riya wehşet û dujminahiyê da û îran kire gola xwînê. 
Her bi wê jî newestiya û bi eşkere dujminatiya hin 
welatên cîhanê kir û îran kişande nav şerek 
malwêranker de ku niha jî encamên nigatîve wê mane. 
Şerek ku xwîna sedan hezar xortên vî welatî bûye 
goriyê hez û vînên pawanxwazane û nemirovane ên 
Xumênî. Belê piştî sê dehikan, rejîma Komara Îslamî li 
demekê de 34'mîn salvegra jidayîkbûna xwe pîroz 
dike ku îran û xelkê wê ji ber î'nad û dujmin perweriya 
rejîmê gihane qonaxek hesas û karesatbar di biyavên 
siyasî, aborî û civakî de. Rejîma tund û tûj, 
terorîstperwer û lecbaz welat her roj paremayî û 
îzoletir û zêdetir dixe bin barê tehrîman. Hisarên ku 
pişta wê li bin givaşan de çemandiye. 

Welatek xwedî şaristaniyet û dîrokek dirêj di bin 
siya rejîma totalîter de niha dîplomatên wê li her derê 
cîhanê bi çavê guman û terorîst ve tên nihêrîn û 
balyozxaneyên wê jî bi nawendên terorîstî. Di bin vê 
siya reş de aboriya îranê daketiye û bi yek ji 
bêhitbartirîn aborî û pereyê wê jî bi bêerziştirîn 
pereyên cîhanê tê nasîn. Li halekê de ku li van sê 
dehikan de gelek welatên paremayî serbarê xwerizgar 
kirin ji nîrê zordarî û feqr û paremayîtiyê, niha bûne bi 
aboriyên herî bihêz û pêşketî li dever û cîhanê û tevlî 
karwanê cîhana pêşketî bûne. Lê îrana ewqas 
dewlemend ji ber pawanxwazî û berzefiriyên leşkirî ên 
desthilatdarên wê, binêrin çi hatiye serê wê!!!? 
Rejîmek ku bona parastina desthilata xwe a xwînî û 
nîzama xwe a genî amade ye her tiştî gorî û fena bike û 
dar li ser berê îranê nehêle, çawa dikare dilxweş bi 
piştgiriya xelkî be? Dema ku hejarî, gendelî, belengazî, 
girtin, kuştin, îşkence, îdam, tirsandin û wehşet, giranî, 
mişextî, neewlehî, rondik û girî, ...hwd bûne bi par, 
pêxor û serhatên rojane ên welatiyan û qapûsa 
tehrîman her ku diçe zêdetir qirika wan digivişîne, wê 
çi hest û sozek xweş bi vê şoreşê û berhema wê hebin? 
Paşan nizanim rejîma berhemhênerê ewqas nehametî 
û bedbextiyan bi çi rûyekê ve dixwaze xelik tevlî 
festîvalên pîroz kirina salvegera şoreşê bibin? Şoreşek 
ku bû bela serê xelkê û gelên îranê! 

Lê renge rejîmê karîbe gelek tiştan ji xelkê bistîne û 
kerameta wan jî binpê bike, lê nekariye hêvî û îradeya 
wan dagîr bike, lewma baş dizane ku xelik mêjdem e 
pêhesiyane ku çi kumek çûye serê wan heya ber piyê 
wan û dizane ku êdî kêr gihaye ser hestiyê xelkê û 
beşa herî zor a wan heta ser hêstikan ji wê û 
rayedarên wê nerazî ne û çi dilxweşiyek jê ninin û wek 
borkanek temirî lê her dem îmkana teyîsîn û geşbûna 
wê heye. Bi taybetî li van salên dawîn de ku 
serhildanên xelkê li dijî dîktatoran derbasî qonaxek 
girîng bûye, xelkê îranê jî li her derfetek guncaw de vê 
nîşan bidin ku şoreşa wan hat şelandin û armancên wê 
jî hatin şêlû kirin û ev felaket û bextreşiya bû ku rejîmê 
ji wan re berhem anî, belkî azadî û demokrasî bi 
wateya rastîn a xwe bû. Berhema Şoreşa gelên îranê 
ne tenê bo xelkê îranê, belkî ders û ceribînek tarî ye bo 
hemû xelkê cîhanê û weke berhemek şûm tê nasîn. 




















Civaki 



Bazirganîkirina gurçikan li îranê de germ e 

Di dehsala duyemîn a 
hatineserkara Komara 
Îslamî a îranê, zanista pizişkî 
di îranê de gehişte astekê ku 
bikare peywenda gurçik ji 
kesek ve bo kesek din encam 
bide û, eva jî bû sedem ku 
diyardeya bexşîn û 
pêşkêşkirina gurçik ji aliyê 
malbat û kesûkar, yan jî ew 
kesên ku tûşî mirina mêjî 
bûne ber bi zêdebûnê ve 
here û bi vî awayî gellek 
nexweşên diyalîzî di îranê 
de ji mirinê rizgar bûn û 
amara mirinê ber bi 
kêmbûnê ve çû. 

Piştî midehekê bi sedema 
rewşa nebaş a civaka îranê, 
diyardeya firotina endamên 
leşê mirov di îranê de digel 
guhertinê berbirû bû û, şiklê 


bazirganîkirinê bi xwe ve girt. Bi 
awayekî ku êdî bexşîna gurçik di 
îranê de ber bê kêmbûnê ve çû û 
di hember de jî, bazara kirîn û 
firotina wan germtir bû. Bi 
awayekî ku bona bazirganiya 
gurçikan di îranê de, bi şeweyek 
eşkere li nava bajar û kolanan de, 
gengeşeya firotinê li ser dîwar û 
cihên giştî de berçav dikeve. 

Niha di gel pêşketina 
teknolojiyê, bazara mafiyayî a 
firotina endamên leşê mirov, 
hem ji aliyê şikl û qewareya xwe 
û hem ji aliyê cura 
bazirganîkirinê ber bi pêşve 
çûye. Bo mînak niha bazara 
firotina gurçik û endamên din ên 
leşê mirov ku têne peywendkirin 
û herweha li şêwaza firotina wan 
de, guhertinên berçav pêk hatine, 
bi awayekî ku bazirgan û delalên 
zaf jêre kar dikin û herweha di 
dunyaya mecazî û li ser torên 
civakî, bi awayek eşkere reklam 
jê re tê kirin û heta bazara 
rikeberiyê jî, jêre hatiye avakirin. 
Lewra em dibînin ku îro rojê 
nirxa her gurçikek mirov di îranê 
de digîje pitir ji sî milyon 
Tûmenî. 

Eva di demekê de ye ku 
pisporên karûbarên civakî û 


tendirustî li ser vê baweriyê ne 
ku,di îranê de piraniya kesên ku 
guçikên xwe difiroşîn, di navbera 
temenê 20 heya 32 saliyê de ne 
û, vê yekê jî weke metirsî bo 
pêşeroja civaka îranê didin 
hesibandin. 

Serbarê vê ku li gor 
biryarnameya cîhanî a NY, rê bi 
bazirganîkirina endamên leşê 
mirov re nehatiye dan, lê em 
dibînin ku di îranê de, li gor 
nifûsa bajarên îranê, bajarên 
Kurdakincî weke Kirmaşan û 
Sinê di pileya yekemîn a kirîn û 
firotina gurçik di îranê de ne. bi 
awayekê ku li hember her kesekê 
ku hewceyî emeliyata pêwenda 
kuliyê ye, çar kes hene ku 
kuliyên xwe difiroşin. 

Firotina endamê leşê mirov ên 


ku tên peywendkirin, di gellek 
welatên cîhana sêhem weke 
welatên îran, Hnd, Çîn, Misr, 
Moldavî û Turkiyê de berçav e û 
heta gelek caran bo welatên 
weke Amerîka û Îsraîlê jî tên 
şandin. 

Lêkoler û şarezayên 
karûbarên civakî eşkere dikin ku 
sedema sereke a serhildan û 
zêdebûna diyardeya han di 
civaka îranê de, vedigere ser 
siyaseta abûriya şaş a Komara 
Îslamî ku mixabin encamên wan 
siyasetên şaş yên abûrî bo xelkê 
îranê, hejarî, ew qasê bêkarî û 
tunebûna derfeta kar bo 
dabînkirina îmkanatên jiyana 
rojê û xwendin û pêkanîna jiyana 
hevpar û ...hwd bûye. 


Ew zarokên jêr heşt salî ku li ser şeqamên 
Tehranê sergerdan in 



Kêmbûna temenê zarokên kar 
di bajarê Tehranê de û herweha 
mifahwergirtinên xirab ên leşî 
û zayendeyî ji wan, bûye sedem 
ku piraniya zarokên kar bi 
taybet zarokên ku temenê wan 
di bin 4-5 saliyê de ye, bo 
cîbicîkirina madeyên hişber bên 
bikaranin û bi vî awayî Jiyan û 
pêşeroja wan dikeve tehlûkê 
(metirsî) û demsalên Zivistan û 
Havînê, li kolanên bajaran de 
mijûlî kar in. 

Eva tirajidiya ye, bê vê ku 
hemwelatiyek Tehranî bizane 
di berîka zarokê falfiroş de 
madeyên hişber hene, û piştî 
çend deqeyên din bêy vê ku tu 
kes agehdar be wê ew madeyên 
hişber bên tiranzîtkirin. 

zarokên kar diyardeyek e ku li 
Tehran û bajarên din ên îranê 
ber bi zêdebûnê ve diçe û, eva jî 
bê bernameyî ya karbidestên 
rejîma îranê nişan dide. 


Cêgirê Saziya "Rifah, Xedemat 
û Mûşarêketa Civakî” a 
şaredariya Tehranê serbarê 
arîşeyên nexweşî û tendirustî 
ên zarokên kar ragehand ku, 
hindek ji zarokên kar ku hatine 
komkirin, têkilî madeyê hişber 
bûne û dibe çareseriyek bi wan 
re bê kirin. Navbirî herweha 
eşkere kir ku 12 dezgehên 
hikumetî di rêxistina zarokên 
kar de berpirsyar in, lê piraniya 
wan erkê xwe birêve nabin û 
şaredarî jî bi tenê nikare 
tewaya karan birêve bibe. 

Yek ji valahiyên mijara 
zarokên kar di îranê de, 
komkirina wan zarokan e ku 
temenê wan di bin 8 saliyê de 
ye û ji aliyekê îdareya "Bêhzîstî” 
wan wernagire û ji aliyê din ve 
hebûna wan di nav bajaran de 
dibe sedema çêbûna arîşeyên 
zaf. 

Jiber ku di yasaya bingehîna 
Komara Îslamî de zarokê kar ên 
ku temenê wan di bin 8 saliyê 


de ne nehatiye pênase kirin, 
lewra îdareya "Bêhzîstî” ji 
wergirtina wan xwe diparêze. 

Riza Cagîrî di doma gotinên 
xwe de got ku, di salên borî de 
zarokên kar bi kincên 
curbicur derdiketin kolanan, 
lê niha zarok bi kincên taybet 
û form derdikevin kolanan û 
xûya ye ku ji aliyê kes yan 
girûpekê ve tên rexistin da ku 
hest û derûna xelkê di warê 
alîkariya bi wan zarokan 
birîndar bikin. 

Eva di demekê de ye ku pitir ji 
%7o zarokê kar di gel 
nasaxiyên derûnî, Sêl û ...hwd 
ku tehlûke ye bo temenê wan, 


berbirû ne. 

Hijmara zarokên kar ku di 
mehekê de li bajarê Tehranê 
tên komkirin digîje 1200 
kesî. Bi wateyek din rojê 40 
zarok ji aliyê şaredariyê di 
nav bajarê Tehranê tên 
komkirin û evên ku temenê 
wan di navbera 8 heya 18 
saliyê de ne, radestî îdareya 
"Bêhzîstiyê” tên kirin, lê seba 
rewşa xirap a jiyana wan û 
herweha bona karkirin û 
kasibiyê, cardin derdikevin 
nava kolanên bajêr de ku ew 
yek jî tê vê wateyê ku çerxa 
zarokên kar wê her 
berdewam be. 





























Hevpeyvfn 


Agirl H 


Mihemed Behramî: 


Min soz û peyman daye şehîdan ku ger zindî bimînim û bi azadî vegerim 
Kurdistanê, serê xwe li hemberî dayîkên şehîdan bitevînim û bêjim ku min 

riya şehîdan berneda 

Mihemed Behramî kurê se’îd, 
nakirî bi Girdeko di sala 1341’ 
an a rojî di gondê Kanî Kewe ya 
ser bi bajarê Seqizê hat ser 
dinê. Di temenê 7’ saliyê de 
çûye bo xwendingehê û heya 
pola 5’ ê destpêkî ders 
xwendiye. Lê belê bi sedema vê 
ku mala xwe li gund bar kirine 
û çûne bo bajarê Seqizê, û wî 
pênase jî tu nebûye,dema xwe 
nekarîye xwendina xwe 
bdomîne." Mihemed Behramî 
midehekê li çiyayeke bajarê 
Seqizê bi navê çiyayê Girdeko 
karûbarên hizbî birêve biriye, 
her ji ber vê yekê li nav refên 
pêşmergan de bi navê Girdeko 
tê naskirin." 

Navbirîderheq nasyariya xwe 
bi PDKÎ re weha ji Agirî re 
axivî: 

"Ez û çend hevalên din, em li 
Tehranê di kompanyayekê de 
dişoxilîn û berpirsê nivîsîngeha 
kompanyayê jî Mame Qale 
Debaxî bû, navbrî her şev ji 
mere qise dikir hevalke din jî 


tevî min dişoxilî navê wî 
Mihemed Edhemî bû, ku em tevî 
hev bûne pêşmerge , lê mixabin 
ew hevalê min şehîd bû. Di wê 
demê de li bajarên Tehran û 
Tewrêzê meş dest pêkiribûn, 
her ji ber vê yekê Mame Qale 
Debaxî vegerya bo bajarê Seqizê 
û em jî piştî midehekê ku bi ser 
de derbaz bû vegeriyan bajarê 
Seqizê. 

Me li wir Mame Qale dît û wî jî 
em naskirin û got ji bo vê ku em 
meşê çêbikin, dibe em hemû tevî 
hev heval bin. 

Li bajarê Seqizê odeyek nihênî 
hebû ku li wir şehîd Sidîq 
Feroxiyan berpirs bû, û li wir 
karûbarên hizbî birêve dibirin. 
Şehîd Sidîq Feroxyan bo me qise 
dikir û digot dibe hevahengî di 
navbera me de hebe û ji bo ew 
dema ku meş dest pê bike, her li 
vêderê hin kes weke çavedêr 
hatin diyarîkirin 

Navbirî herweha weh bas ji 
çûna xwe bo pêşmergatiyê kir: 

"Di sala 58' ê, dema ku PDKÎ li 
Kurdistanê de bû, em sê kes bi 
hevre bûne pêşmerge. Di dema 
êrîşa hikûmetê bo ser 
Kurdistanê, şerek mezin li 
bajarê Seqizê çê bû, em tîmek 
13’ kesî bi fermandehiya şehîd 
Qadirxan bo midehekê li 
derdora bajêr me xwe veşart 
heya ku hêdî hêdî pêşmergên 
me zêde bûn. 


Dema ku me xwest biçine nav 
bajarê Seqizê de, ji bo 
birêvebirina emeliyatên leşkirî, 
mixabin hevalek me bi navê 
Mam Rehîm li ber Mekteba 
Quranê şehîd bû. Lê belê di 
deme veşartina termê Mam 
Rehîm , xelkek zaf hevkariya me 
kirin. Her di wê rojê de bû ku 
me pênc kes li caşên xofiroş bi 
dîl girtin û me tevî xwe birin bo 
derveyî bajar. 

Piştî du mehan, carek din 
bajarê Seqizê ket destê hêzên 
pêşmerge de û di vê demê de 
Kak Faroq Keyxusrevî berpirsê 
komîte şaristana Seqizê bû. Piştî 
midehekê şehîdê nemir 
Dr.Qasmlo seredana bajarê 
Seqizê kir û li cvînek berfireh de 
ragehand ku netewa kurd 
neteweyek aştîxwaz e û şerxwaz 
nine û em jî weke hizba 
demokrat dixwazîn ku li çarçova 
îranê de pirsên xwe çareser 
bikin, her di dema qise kirina 
Dr. Qasmlo de hin kesên nenas, 
narincekek havêtin nêzîk Dr. 
Qasmlo, lê bi xweşî ve narincek 
neteqî û çi zirarek bi dûre nebû.” 

Birêz Girdeko weha bas ji 
jiyana xw ya hevbeş kir: 

"Dema ku PDKÎ hate bajarê 
koyê, min li vir karûbarê 
elektirîkê dikir û min kesek dît 
ku min pê xweş bû tevî wê aşna 
bim, her ji ber vê yekê li rêya 
hevaleke xwe min karî tevî wê 
qise bikim û ewê jî qebûl kir ku 



tevî min jiyana hevpişk pêk 
bîne û li 26’ê Rêbendana sala 
1373’ an de, me daweta xwe 
kir û berhema jyana me jî çar 
zarok in ku sê keç û yek jî kur 
e. 

Herçend ku 33 sal bi ser 
pêşmergetiya Girdeko re 
derbas dibe, lê mandîbûna di 
rûyê wî de nayê xuyakirin, û 
di vî warî de weha dibêje: 

"Min soz û peyman daye 
şehîdan ku eger zindî bimînim 
û bi azadî vegeryame 
Kurdistanê, serê xwe bo 
dayikên şehîdan bitevînim û 
bêjim ku min rêya şehîdên we 
bernedaye û ez wefadarê rê û 
rêvîngên şehîdan bûme.” 

Wî nexweştirîn bîreweriya 
xwe roja şehîdbûna Dr. 
Qasmloda zanîn. Wî her weha 
di dawiyê de daxwaz ji PDKÎ 
kir ku bo pêşveçuna 
karûbarên hizbê zêdetir li 
caran hewl bidin, û daxwaz ji 
xelkê Kurdistanê jî kir ku bo 
gihiştin bi mafên xwe, her tim 
hevgirtî bin û zêdetir 
harîkariya yektir bikin. 


Doma gotara “Bandora hilbijartinên 
Îsraîlê..." ya R:5'ê 

Netanyaho pêdagirî li ser 
programa etomî a îranê kir û 
ragehan ku bi tu awayekê rê nade 
destê îranê bi çeka etomî re 
bigîje. Navbirî bi awayek tund 
digel pirsa han berbirû dibe û 
herweha roja yekşemî 8’ê 
Rêbendanê, di civîna hikumetê de 
ragehand ku: 

"îran dixwaze ku Holokastek din 
li dijî Cihûyan bi afirîne”, 
Netanyaho di doma gotinên xwe 
de ragehand ku:"Dijberiya di gel 
Cihû û Cihûyetê hêj di cîhanê de 
bi davî nehatiye”, ne tenê hêviya 
jinavçûna Îsraîlê ji aliyê hindek 
kesan ve heye, belkî ji aliyê 
welatên serbedrayî ev hevî pir bi 
hêz e. Navbirî di doma gotinên 
xwe de îşaret bi gotinên Ehmedî 
Nijad serkomarê rejîma îranê di 
civîna salane a NY de, hebûna 
Holokastê înkar kir, û her di vê 
peywendiyê de jî xwe bo 


holokastek din amade dike û 
dixwazin Îsraîlê li ser xerîteya 
cîhanê nehêle û daviyê bi hikûmeta 
Cihûyan bînin û Ciyûyetê nehêlin. 
Ew bi berdewamî hewil didin bona 
gehiştin bi çeka etomî, çûnkî 
merema wan jinavbirina Îsraîlê ye, 
lê em wan tehlûkeyan disekinînin, 
eve armanca sereke a dewleta min 
û netewa me ye. 

Netanyaho herweha ragehand ku 
piştî derbazbûna çend dehikan bi 
ser holokastê de, hêj îrade bo 
pêkanîna holokastê nehatiya 
guhertin, lê eva ku hatiye guhertin 
deshelat û hêza Cihûya ne bona 
berevanî kirina ji xwe, çunkî hekî 
Cihû berevaniyê ji xwe nekin tu kes 
berevaniyê ji wan nake. 

Di demekê de ku Nitanyahû 
ragehand ku îran mijûlî avakirina 
Holokastek din e û bas ji metirsiya 
çeka etomî a îranê kir, roja 
pêncşemiya derbazbûyî, sinator 
Can Kêrî di civîna Civata Sinaya 
Amerîkayê de ragehand ku 


Amerîka bi tenê bi kontrolkirina 
programa etomî a îranê razî nabe û 
bi tu awayekê rê nade ku îran bibe 
xwedî çeka etomî. 

Uhûd Barak wezîrê berevaniya 
Îsraîlê, di dîmaneya xwe de digel 
malpera Amerîkayî "Daylî Bêst”ê 
de ragehand ku: Amerîka komek 
gelaleyên leşkirî bona êrîşa leşkirî 
bo ser îranê, weke rêya herî davî û 
rêgirtin ji rêberên şerxwazên îranê 
amade kiriye û herweha eşkere jî 
kir ku gelaleyên leşkirî ên 
Amerîkayê bi dijî îranê, ji cureya 
Leyzêrî ye. 

Renge Amerîka vê carê bi şêwaza 
îraq û efxanistanê neke û bi 
taktîkên din xwa derxe holê. 
Navbirî di doma gotinên xwe de 
ragehand ku, serbarê vê yekê dibe 
dorpêçên abûrî li ser îranê 
berdewam bin û kerta "henarde û 
hawirde” ya îranê bi tewahî bê 
sekinandin û hevdem êrîşa leşkirî jî 
her hebe, çûnkî eve yasaya rejîmên 
dîktator e û guh nadin vê ku xelk 


birçî ye û ji birsan can xwe ji 
dest dide. 

Di çend rojên derbzbûyî de 
serkomarê Îsraîlê û Hinrî 
Kisîncêr wezîrê berê ê derve ê 
Amerîkayê, haydarî dan Komara 
Îslamî ku, ne Îsraîl û ne jî 
Amerîka nahêlin ku Rejîma îranê 
bibe xwedî çeka etomî. 

Derbarê teqîna bihêz ku li 
binkeya etomî a "Fêrdû” li Qumê 
rûda, wezîrê ewlehiya Îsraîlê 
ragehand ku teqîna han cihê 
hûrbîniyê ye. Malperek Amerîkyî 
ji zarê Hemîd Riza Zakirî ve 
ragehand ku, teqîna han di roja 
çarşemiyê rû da û derbek mezin 
ji binkeya etomiya îranê xist û 
niha pitir ji 280 kes ji pspor û 
kedkerên vê binkeyê, di nav 
cihên herifî de asê mane û rêya 
wan hatiye girtin, herçend 
karbidestên Komara Îslamî evê 
bûyerê înkar dikin, lê tu 
giringiya vê înkarkirinê nine. 












Bajar bi Bajar Agirl 0 



Mecîd Cinîkanlû 


Sine yek ji bajarên 
Kurdistana îranê ye û bi 
nawenda parêzgeha 

Kurdistana îranê tê 
naskirin. Peyva Sine di 
zaraveya Soranî a Erdelanî 
de bi wateya "Kelh” tê. 
Bajarê Sinê li dirêjiya zincîre 
çiyayên dîrokî ên Zagrosê de 
cih digire û li hembêza wan 
çiyayan de bejna xwe bilind 
kiriye. Helkevta cuxrafî a 
bajarê Sinê bi awayekî ye ku 
ji aliyê rojava, Bakûr û Başûr 
ve dikeve navbera çiyayên 
Awyer, Şêx Merûf û 
Serajeddîn ve. Nifûsa w li 
gor serjimêriya sala 1385’an 
a Rojî 311,446 hezar kes bû. 

Bajarê Sinê bi sedema vê ku 
li biniya çiyayê Awiyerê cih 
digire, weke kelekê tê 
xûyakirin, lewma bi "Sine 
Dij" hatiye binavkirin. Dij li 
zaraveya Soranî a Erdelanî 
de bi, wateya Kelhê tê. Jak 
(cek) Domorgan ku li 
dawiya deshilatdariya 

Nasiridîn Şahê Qacar de 
serdana îranê kiriye dibêje; 
di tewahiya cîhanê de ew 
bajar bi Sine hatiye naskirin. 

Sine li serdemê kevnar de 
wek nawenda olê zerdeşt 


hatiye naskirin. Di dîroka îranê de 
gellek ji istoreyên efsaneyî bi 
xelkê vê herêmê hatine naskirin. 
Bajarê Sinê di serdemê Sefewiyan 
de û di sala 1046’an a mangî de, ji 
aliyê kesekê bi navê Sulêman 
Xanê Erdelan ve hatiye avakirin û 
ber bi bajar bûnê ve çûye. 
Xwezaya bajarê Sinê gelek xweş û 
bedev e. Lê di çend salên bihûrî 
de bona siyaseta şaş a Rêjîma 
îranê û herweha dijayetî û 
jinavbirina Kurdan, parek ji 
daristanên vê ji aliyê hêzên 
Mokara Îslamî ve hatin 
şewtandin. 

Herêma Sine pitir ji 400 salan cih 
û warê mlabta Erdelaniyan bûye 
ku, yek ji malbatên xwedî hêz û bi 
navûdeng ê Kurdistana îranê 
bûye. Malbata Erdalan ji bilî 
midehek kêm, bi dirêjiya 
deshilatdariya Sefeviyan, xwediyê 
bajarê Sinê û derdora vê bûne. 

Li serdemê hikûmeta Zendiyan 
de bo heyameke kêm bajarê Sine 
ket destê Zendiyan de û bajêr hat 
kawil kirin, lê piştre bi hewlên 
Xosro Xanê Erdelan cardin 
deshilta malbata Erdelan li 


herêmê de hakim bû. Erdelanî di 
dîroka Kurdan de wek malbatek 
xwedî qedir û qîmet hatine 
naskirin û di nav wan de gelek 
kesên welat parêz, helbestvan û 
nivîskarên wek Şehîd Homayûn 
Erdelan endamê Komiteya 
Nawendî a PDK îranê, Mestûre 
Erdelan jina helbestvan û gellek 
kesên din perwerde kirine. 

Bajarê Sinê wek bajar heyamke 
gellek kevin niye ku hatiye 
avakirin. Di sala 1046’an a 
Hejwî, Silêman Xanê Erdelan bi 
merama leşkirî û çêkirina 
bingehek siyasî li ser kopikekê û 
li tenişt gundê Sine xîmê bajarê 
Sinê dana. Sine haya sala 
1340’an a Rojî, wek bajarek 
biçûk dihat hesibandin, lê paşan 
bi sedemên cûr bi cûr mezin bû. 
Li sala 1357’an a Rojî de, bajar bi 
awayek berçav dest bi 
mezinbûnê kir û xelkek zaf hatin 
û di nav bajar de akincî bûn. EV 
mezinbûna han hemberî 350 sal 
temenê avabûna bajêrê Sinê bû 
û nifûnsa bajar jî du qas zêde kir. 

Bi sedema hatina xelkek zaf ji 
gund û herêmên derdûra bajarê 

Sinê û nasandina Sine wek 
nawenda herêmê, roj bi roj 
hejimara nifûsa wê zêdetir kir. 
Bjarê Sinê serbarê vê nawenda 
parêzgeha Kurdistan a îranê 
hatiye naskirin lê her wek xûya ye 
rejîmên zal bi ser îranê de, bi 
armancên siyasî û ji bo meramên 
xwe yên gemar, ev nav bi ser 
parêzgehê de danine. 

Deshiladarên îranê bi danîna navê 
Kurdistanê li ser vê parêzghê wiha 
diden xûyandin ku li îranê de tenê 
yek parêzgeha Kurd akincî heye, 
lê di rastî de hemû herêma 
rojavayê îranê ji bilî herêma 
Xûzistanê, hemû Kurd in û 
Kurdistan e. 

Ew yek jî bi dirêjiya dîroka 
Kurdan di îranê de hatiye îsbat 
kirin û em dibinin ku Kurdên wan 
deweran ji her derfetekê bona 
bidestanina mafên xwe yên 
netewî mifah sitandine. Her wekû 
di destpêka serhildana gelên 
îranê, Kurdan bi awayek baş û bi 
rêberiya PDK îranê dest bi 
berxwedan li hember rejîma îranê 
kirin û di vê pêvajoya dîrokî de 
karîn bo heyamekê bajarê Sinê 
bixin bin deshilatdariya xwe. 

Lê mixabin Xûmêynî rêberê 
Komara Îslamî bi dana fermana 
cîhadê li dijî Kurdan, şereke 
malwêranker xiste nava 
Kurdistanê de û di encam de bi 
sedan kes ji xelkê herêmê, bûne 
goriyê siyasetên şerxwazane a 
deshelatdarên Komara Îslamî û 
şehîd ketin. 

Sine serbarê wan hemû buha û 
nirxên giran ku di pêxema azadî û 
serbestiya Kurdistanê de dayê, hêj 
jî xebat û berxwedanê nevestiya 
ye, û niha jî bi Kela Kurdayetiyê tê 
naskirin. 


Doma Gotara "Dersa Komara 
Kurdistanê..." a R: 5 

derbasbûna ji eşîregerî û 
tayifegerî ber bi 

Kurdbaweriya neteweyî, 
derbazbûna ji kêşe û 

nakokiyên olî ber bi 

wergirtina çend olî û 
curbicurxwaziyê, yekîtiya 
sitratejîk bi Azeriyan re, û 
pesendkirina lihevhatinên 
piştevaniya ji kêmaniyan li 
hewzeya deshilatdariyê, 
cihgirkirina nîzama 

ewlehiya modern, 

çapemeniyên tewaw azad, û 
hewildana bo çap û 

weşandinê, perwerdeya bi 
zimanê Kurdî wek zimanê 
fermî û zimanên din li 
Kurdistanê de, avakirina 
radyoya Kurdistan û 

propagendeya hemû alî bo 
dabînkirina hewcehiyên 


çandî, perwerdehî û siyasî li 
tewaya waran de, li rez 
hewildana ji bo piraktîzekirina 
armancên demokratîk li hewzeya 
hikumetî a Kurdistanê ji 
taybetmendiyên berçav ên wê 
dewranê tên hesibandin. 

Li warê çapemeniyan de, û ya ku 
wek gewahyarî ji çapemeniyên 
wek Nîştiman, Hawara Kurd, 
Hawara Nîştiman, Kurdistan, 
Helale, û ...hwd mirov dikare jê 
fam bike, mirov dikare biselimîne 
ku pêdegirî li ser mafê 
dîyarîkirina qederê ya neteweyan 
û mafê serbixweyiya neteweyan, 
hewildana bo pêkanîna şoreşa 
rohnkirinê bo neteweya Kurd, 
rabûna ferhengî ya neteweya 
Kurd, aştî û demokrasî bo cîhanê, 
çûna bo nav hewzeyên çandî û 
civakî û kêmkirina dîtingehên 
eşîrî û qewmî û mesebî ye ku bi 



rehetî mirov dikare li gorî 
belgeyan basê bike. 

Giringîdana Komara Kurdistanê 
bi pirsên jinan û danîna 
komîteyek taybet bo jinan bi 
çavdêriya Qazîmihemed bixwe, 
ew jî li vê demê de, ji Qazî 
Mihemed mînakekê bo rêberiyê 


dixwaze, ku mirov dikare li gorî 
wê, li ser bingeha wan, bigîje gellek 
ji wan usulên ku li astê 
navneteweyî de li ser disekinin. 

Komara Kurdistanê xala 
destpêkirina hilbijartinek siyasî bo 
demokrasî, li serdemê 

deshilatdariya otorîteyan li ser 
Rojhilata Navîn bû. 
















Çand u huner 


xwendegeha demokrat 

a kurdistana îranê! 




Kavûs Ezîzî 


Xwendegeha demokrat ku 
di sala 1945’an de li bajarê 
Mehabdê hatiye avakirin, 
heya niha jî kar û xebata 
xwe didomîne. Vê 
xwendegehê pir ked daye 
neteweya kurd ku bi awayê 
jêrîn e: 

Destpêka xebatek modêrn 
di çarçoveya partek siyasî 
de. Cihgîrkirina hinek 
peyvan ku heta vî çaxî di 
nava bizava kurdî de pir 
xerîb bûn, bo mînak peyva 
demokrat, partî wate Hizib, 
komar, sirûda netewayetî ya 
Ey Reqîb, ala kurdistanê, 
dîplomasî, xwendin bi 
zimanê kurdî, rojnamegerî 
ya rojaneya azad û hizbî, 
radyoya azad, ragehandina 
komarek kurdî ku seha 
bawerî bixwehebûnê di nav 
kurdan de sax kirin, sipaha 
millî ya kurd wate 
pêşmerge, serînetevandina 
bo dagîrkeran, berxwedan, 
rêveberiya bi kom, 
lihevnêzîkkirina kurdên 
hemî parçên kurdistanê li 
komarekê da, kovara 
zarokan, jinan, lawan, 
xwendekaran, pêşmergeyan, 
ronakbîran, xebata û 


berxwedana çekdarî, beşdarî 
kirina jinan li xebata siyasî, 
dîplomasî, çekdarî, kultûrî, 
rojnamegerî û ...hwd de, 
serxwebûna siyasî û dîplomasî, 
pêkanîna yekîtiyên lawan, 
jinan, xwendekaran, 

mamostayan û ...hwd, hinartina 
xwendekaran bo xwendina 
bilind li welatên Ewropayî, 
anîna pizîşkên biyanî bo 
kurdistanê, danîna yekemîn 
mekteba nûneratiyê li welatek 
wek Feransaye, harîkarî bo 
damezrandina enstîtûyek kurd 
li Parîsê. Vê xwendegeha han, 
mamostayên herî başe xwe 
kirine goriyê gel û welat. Ew 
xwendegeha ku berxwedan hînî 
me kir, û em jî xwegorîkirinê ji 
mamostayê xwe yê yekemîn hîn 
bûn, Pêşewa Qazî mamostayê 
yekemîn, û Dr. Qasimlo û Dr. 
Şerefkednî jî mamostayên din. 

Evne û bi hizaran kedên din li 
vê xwendegehê de bo gelê kurd 
bûne bingeha netewebûnê û 
rûpelên dîroka neteweya kurd 
xemilandine. 

Belê ew xwendegeh "Partiya 
demokrat a kurdistana îranê” ye 
ku partiya şikandina sînoran 
bûye. partiya qorbaniyên mezin, 
partiya ku berdewam ketiye ber 
qehra terorê. 

Werin da ku em hemû bi hevre 
vê xwendegeha birûmet 
mezintir, xwedî bandortir û 
berfirehtir bikin. Ew partiya ku 
hêla jî ciwan e û pîr nabe, roj bo 
rojê jî xwe di gel serdem 
diguhere û xwe nû dike. Bila em 
li vê xwendegeha herî bi rûmet 
xwedî derkevin. 


Agirî y 

Sê Gul 



Ehmed Huseynî 


Gulekê rojçêbûna xwe ji 
xwînê re digot.. 

Gulekê ji bîna axê re 
behsa baranê dikir.. 

Gulekê jî di guhê azadiyê 
de kurtepist dikir.. 

Sê gul di ronahiyê de 
dilerizin. 

Sê gul ber bi dilê welatê 
min ve dibezin. 


çavên girtî yên heyva 
çardeşevî ku nema stêrkên 
hevdîtinê dibînin.. 

Guldanka dilê şoreşan a 
ku bi gulên oxirê di ser dev 
re diçe 

deryaçeyên bîranînan ên 
ku bi pêlan re dipeyivin.. 

Sînga sibehê ya tijî raz û 
tijî balinde û tijî rojçêbûn.. 

Çavên Parîsê yên ku li 
mirinê dinêrin.. 

Çavên Amedê yên ku di 
mirinê de diçurisin.. 


Ma tu nema dest ji 
pêşwaziya darbestan 

berdidî Amedê!? 

Ma tu nema birînên 
keleha xwe, 

Xewnên hespên xwe 

Û pencereyên dilê xwe 
derman dikî Amedê!? 

Ma tu nema berbanga 
azadiyê 

di şeneyên me de bêşik û 
bêguman dikî Amedê!? 

Sakîne Cansiz 

Rûpela spî ya jiyanê ya 
ku bi agirê rondikan 
dişewite.. 

Bîna rastiya ronak a ku ji 
gulên evînê difûre û jê 
bêpar dimîne.. 

Nameyên bêzar ên şevê 
yên ku tenhatiyê dikujin.. 

Zeviyên tênahiyê yên ku 
çavên xwe li ewran 
digerînin.. 

Peravên xewnan ên ku di 
pêlên hêviyan de 
dixeniqin.. 

Birînên min ên ku 
ferhengên êşê bi êşê 
diafirînin.. 

keskesora bêrîkirina min 
a ku di asoya mirina min de 
dilerize.. 

li ber pencereyên 
xatirxwestinê rawestana 
sirûdan.. 


Fîdan Dogan 

Ewrê Parîsê pemboyê 
birînê amade dike, 

Pêlên deryayê peravan bi 
girî vedikin, 

Şînê şîniyan bi destmala 
destê êvarê radipêçin, 
Şengebî digirî.. 

Tu dilop î, tu çavên çiyê 
Bi reşeewran girêdidî.. 

Tu kilîta azadiyê bi xwe 
re 

Ber bi Deriyê Ruhatê ve 
dibî.. 

Leyla Soylemez 
Ji mirinê bi dûr nekeve, 

Di çavên te de mêkewan 
dibînim.. 

Di nermika destê te de 
tembînameya begerê, 

Li ser lêvên te sirûda 
hespên şevê, 

Li ser serê te tacegula 
baranê.. 

Di sînga te de 
keservedanên rojê, 

Di sîbera te de refên 
qulingan.. 

Û 

Û 

Di hawara te de dilbijîna 
Behra Wanê dibînim.. 


ehmedehuseyni@live.co.uk 
London 15. 01.2013 

lihemed Agca: 

Min li Xomênî ferman wergirtibû 



Dîmenên rêûresma 2'ê Rêbendanê li 

herêma Kurdistan, rêbendana 2013’an 



Mihemed Agca ku di 
sala 1981'an Pap Jan 
Polê duyem di qada Sint 
Pitirzborgê de kire 
armanca gulleyan, di 
pirtûka xwe de nivîsiye 
ku fermana terora 
rêberê Katolîkên cîhanê 
ji Xomeynî wergirtbû. 

Ew Turkekî îslamêst ê 
tund e, û navê wî Mihemed 
Elî Agca ye, Ku di salên 
borî de ku bi sedema 
kuştina rojnamevanekî di 
Turkiyê de hatibû 
zindanîkirin, îdia kir ku 
piştî helatin di zîndana 
Turkiyê de çûye îranê û 
meimuriyeta terora Pap 
Jan Polê duhem rêberê 
katolîkên cîhanê di 
Tehranê de dabûne wî. 

Pirtûka navbirî di roja 
înê li îtalyayê li jêr navê 
"soza biheştê bi min hatiye 
dan, jiyana min û rastiyên 
pişt perde ya terora Pap” 
de çap bû. 

Pap Jan Polê duhem di 
êrîşa bi armanca kuştinê 
ya di sala 1981'an de, bi 
tundî birîndar bû, lê ji 
mirinê rizgar bû. 

Soza biheştê 

Mihemed Alî Axca piştî 
girtina xwe gotibû ku terhê 
terora Pap ji aliyê Saziya 
sixon a şorewi K. G. B u 
girûpek ji dîplomatên 
Bolxaristanî ve hatiye 
darêtin. 


Axca hevdîtiba Pap ya di 
gel xwe, di zîndanê de jî 
bi hûrî aniye ser kaxezê. 
Pap Jan Polê duyemîn di 
sala 1983’an çû benda 
wî di zindanekê di 
Romayê de, û ew efû 
kiribû. 

Aqca di pirtûka xwe de 
nivîsandiye ku Pap jê 
pirs kiriye ku fermana 
kuştina wî çi kesekî 
daye û soz daye ku 
rastiya wê terorê eşkere 
neke, piştî wê ku 
Mihemed Alî Aqca rastî 
jêre anî zimên, Pap 
dibêjê: "Her wek ku ez li 
te borîm, ez li wan jî 
diborim”. 

Nivîskarê pirtûka 
"jiyana min û rastiyên 
pişt perde ên terora Pap 
dinivîse ku min di salên 
derbasbûyî de riyek şaş 
dabû pêşiya xwe û bi 
salan di xizmeta faşîzma 
îslamî de bûm, lê niha 
derketiye ku îsa Mesîh 
baştirîn mirov e ku 
hatiye ser rûyê erdê. Ew 
mirovê 55 salî, 19 salan 
di zîndana îtalyayê de 
derbaz kir û piştre 
şandin Turkiyê. 

Di vî welatê de jî deh 
sal zîndanî kêşa. Ew di 
sala 2010'an de azad bû. 
Karbidestên dadwerî 
yên Turkiyê derheq 
silametiya derûnî ya wî 
bi şik û guman in. 



















